open-index/open-wikipedia-markdown huggingface dataset:
ইমান্দাৰ দাউৰে

**ইমান্দাৰ দাউৰে** (অসমীয়া: সৎ খৰিকটীয়া) এটা নেপালী সাধুকথা। কাহিনীটোৰ মূল নীতি শিক্ষা হৈছে "মিছা কথা নকবা আৰু লোভ নকৰিবা"। কাহিনীটো সামাজিক সজাগতা অভিযানৰ অংশ হিচাপে সজীৱ কৰি তোলা হৈছে।

## ইতিহাস
ইমান্দাৰ দাউৰে সাধুটো সম্ভৱতঃ নব্বৈ বা ২০০০ চনৰ আশে-পাশে সৃষ্টি হৈছিল যদিও ২০০০ চনৰ পৰা ইয়াৰ জনপ্ৰিয়তা বৃদ্ধি পাবলৈ ধৰিলে। এই সাধুটো এজন খৰি কটা মানুহক তেওঁৰ সততাৰ বাবে দেৱীয়ে পুৰস্কৃত কৰা পঞ্চতন্ত্ৰ নামৰ পুৰণি সাধু এটাৰ অভিযোজন বুলিব পাৰি।

## চমু কাহিনী
ইমান্দাৰ দাউৰে সাধুটো গছ কাটি খৰি বিক্ৰী কৰি জীৱিকা নিৰ্বাহ কৰা দাউৰে নামৰ এজন দুখীয়া মানুহৰ কাহিনী। এদিন অৰণ্যৰ মাজত তেওঁ এজোপা বিশাল গছ দেখিলে। দাউৰেই কুণ্ডাটো কাটিবলৈ চেষ্টা কৰে, কিন্তু কাষতে থকা এটা পুখুৰীত কুঠাৰখন পৰি যায়। তাৰ পিছত তেওঁ কান্দিবলৈ আৰম্ভ কৰে। তেওঁ কান্দি থকাৰ সময়তে পুখুৰীৰ পৰা এগৰাকী জলপৰী ওলাই আহে আৰু তেওঁৰ কুঠাৰখন বিচাৰি উলিওৱাত সহায় কৰাৰ প্ৰস্তাৱ দিয়ে। পৰীয়ে বুৰ মাৰি পানীৰ তলপ পৰা সোণৰ কুঠাৰ এখন ওলিয়াই আনি সেইখন তেওঁৰ কুঠাৰ হয়নে বুলি প্ৰশ্ন কৰে। দৌৰেই সেই তেওঁৰ নহয় বুলি কয়। তাৰ পিছত পৰীয়ে পুনৰ এখন ৰূপৰ কুঠাৰ খৰিকটীয়া জনলৈ আগবঢ়ায় আৰু দৌৰেই আগৰ দৰেই উত্তৰ দিয়ে। শেষত পৰীয়ে তেওঁক নিজৰ কুঠাৰখন আগবঢ়ায়। তেতিয়া তেওঁ নিজৰ কুঠাৰখন গ্ৰহণ কৰি পৰীক ধন্যবাদ জনায়। তেওঁৰ সততাত আপ্লুত হৈ জলপৰীয়ে তেওঁক পুৰস্কৃত কৰে এখন সোণৰ আৰু এখন ৰূপৰ কুঠাৰ উপহাৰ দিয়ে, সেইকেইখন বিক্ৰী কৰি তেওঁ এটা ভাল ঘৰ কিনে।

ঘৰটো কেনেকৈ কিনিবলৈ সক্ষম হ’ল বুলি তেওঁৰ কৌতুহলী চুবুৰীয়া এজনে তেওঁক প্ৰশ্ন কৰে। তেতিয়া তেওঁক কি হৈছিল সকলো কথা অৱগত কৰে। পিছদিনা চুবুৰীয়াজনেও দাউৰেৰ দৰেই হাবিলৈ গৈ কুঠাৰখন পুখুৰীত পেলাই কন্দাৰ অভিনয় কৰে। ৰূপৰ কুঠাৰ এখন লৈ জলপৰীৰ আবিৰ্ভাৱ হয় আৰু তেওঁ সেইখন তেওঁৰ কুঠাৰ নহয় বুলি কোৱাত তেওঁলৈ সোণৰ কুঠাৰ এখন আগবঢ়ায়৷ সোণৰ কুঠাৰখন দেখি তেওঁ সেইখন নিজৰ বুলি দাবী কৰে। তেওঁৰ মিছা কথা শুনি জলপৰীৰ খং উঠে আৰু সহায় কৰিবলৈ অস্বীকাৰ কৰে।

## তথ্য সংগ্ৰহ

শ্ৰেণী:সাধু
শ্ৰেণী:নেপালৰ সংস্কৃতি
পল্লৱী শাৰদা

**পল্লৱী শাৰদা** (; জন্ম: ৫ মাৰ্চ ১৯৮৮) এগৰাকী অষ্ট্ৰেলিয়ান অভিনেত্ৰী আৰু ভাৰতীয় বংশৰ ভাৰতনাট্যম নৃত্যশিল্পী। ২০১০ চনত মিছ ইণ্ডিয়া অষ্ট্ৰেলিয়া সৌন্দৰ্য্য প্ৰতিযোগিতাত জয়ী হয়। অভিনেত্ৰী হিচাপে তেওঁ একাডেমী বঁটাৰ বাবে মনোনীত ছবি লায়ন (২০১৬)ত অভিনয় কৰাৰ বাবে বেছিকৈ পৰিচিত। ইয়াৰ উপৰিও হিন্দী ভাষাৰ ছবি বেছাৰাম (২০১৩), হাৱাইজাদা (২০১৫) আৰু বেগম জান (২০১৭)ত অভিনয় কৰিছে। অষ্ট্ৰেলিয়াৰ ছবি ছেভ ইউৰ লেগছ! (২০১২) আৰু অষ্ট্ৰেলিয়াৰ টেলিচিৰিজ লেছ নৰ্টন (২০১৯)। ২০২১ চনৰ পৰা শাৰদাই টম এণ্ড জেৰী, দ্য টুৱেলভ আৰু ৰম-কম ৱেডিং ছিজনত অভিনয় কৰিছে।

## প্ৰাথমিক জীৱন
শাৰদাৰ জন্ম হৈছিল পশ্চিম অষ্ট্ৰেলিয়াৰ পাৰ্থৰ এটা ভাৰতীয় পৰিয়ালত হেমা শৰ্দা আৰু নলিন কান্ত শাৰদাৰ ঘৰত। তেওঁৰ পিতৃ-মাতৃ দুয়োজনেই ক্ৰমে বম্বে আৰু দিল্লীৰ আই আই টিৰ প্ৰাক্তন ছাত্ৰ আৰু বিজ্ঞান আৰু অভিযান্ত্ৰিক বিজ্ঞানত পি এইচ ডি ডিগ্ৰী লাভ কৰিছে। 
তেখেতৰ জন্মৰ আগতে ১৯৮০ চনত তেওঁলোকে অষ্ট্ৰেলিয়ালৈ প্ৰব্ৰজন কৰে। শাৰদা সৰুতে মেলবৰ্ণলৈ আহিছিল য'ত তেওঁ বাহিৰৰ উত্তৰ-পশ্চিম উপকণ্ঠ অঞ্চলত ডাঙৰ-দীঘল হৈছিল। 
তেখেতে এচেণ্ডনৰ ল'থাৰ হলত ​​স্কুললৈ যায় আৰু তাৰ পৰাই তেওঁ শৈক্ষিক বৃত্তি লাভ কৰে  
আৰু ১৬ বছৰ বয়সত মেলবৰ্ণ বিশ্ববিদ্যালয়ৰ পৰা এল এল বি আৰু বি এ (মিডিয়া এণ্ড কমিউনিকেচন) আৰু মডাৰ্ণ লেংগুৱেজ (ফ্ৰেঞ্চ)ত ডিপ্লমা আৰম্ভ কৰে, ২১ বছৰ বয়সত সন্মানেৰে স্নাতক ডিগ্ৰী লাভ কৰে।

## কৰ্মজীৱন
পল্লৱী শাৰদাই ২০০৮ চনত চলচ্চিত্ৰত কেৰিয়াৰ গঢ়িবলৈ মেলবৰ্ণৰ পৰা মুম্বাইলৈ ভিত্তি স্থানান্তৰ কৰে। 
কৰণ জোহৰৰ মাই নেম ইজ খান (২০১০) ছবিখনত কেমিঅ’ চৰিত্ৰত অভিনয় কৰি বলীউড কেৰিয়াৰ আৰম্ভ কৰিছিল শৰ্দাই। ২০১০ চনৰ মাৰ্চ মাহত ২৩ বছৰ বয়সত  শাৰদাক ছিডনীত মিছ ইণ্ডিয়া অষ্ট্ৰেলিয়াৰ মুকুট পিন্ধোৱা হয়। 
ইয়াৰ পিছত তেওঁ প্ৰশংসিত অভিনেতা মনোজ বাজপেয়ীৰ সৈতে কমেডী-ড্ৰামা ছবি দুছ টোলা (২০১০)ত অভিনয় কৰে, য’ত তেওঁ গাঁৱৰ নৃত্য শিক্ষয়িত্ৰী গীতাৰ চৰিত্ৰত অভিনয় কৰে। শাৰদাৰ অভিনয়ক দ্য টাইমছ অৱ ইণ্ডিয়াই ছবিখনৰ শ্ৰেষ্ঠ উপাদান হিচাপে চিনাক্ত কৰিছিল।  ২০১১ আৰু ২০১২ চনত শৰ্দা শ্ৰুতি মাৰ্চেণ্টৰ পৰিচালনা আৰু বৈভী মাৰ্চেণ্টৰ নৃত্য পৰিচালনা কৰা নাট্য মিউজিকেল তাজ এক্সপ্ৰেছৰ মুখ্য অভিনেত্ৰী আছিল।

শাৰদাই ২০১৩ চনৰ ২৮ ফেব্ৰুৱাৰীত মুক্তি পোৱা কমেডী ছবি ছেভ ইউৰ লেগছৰ জৰিয়তে অষ্ট্ৰেলিয়াত অভিষেক ঘটায়।
ইয়াৰ পিছত অভিনৱ কাশ্যপৰ বলীউড ছবি বেশৰামত অভিনয় কৰে।  
য’ত তেওঁ এগৰাকী মহিলাৰ চৰিত্ৰত অভিনয় কৰিছিল যাৰ গাড়ীখন এজন ক্ষুদ্ৰ চোৰে চুৰি কৰি লৈ যায়। শাৰদাৰ পৰৱৰ্তী বলীউড উদ্যোগ হাৱাইজাদা ২০১৫ চনৰ ৩০ জানুৱাৰীত বিশ্বজুৰি মুক্তি লাভ কৰে। বিভু পুৰীৰ পৰিচালনা আৰু আয়ুষমান খুৰানা আৰু মিথুন চক্ৰৱৰ্তীৰ সহ-অভিনেত্ৰীত নিৰ্মিত এই ছবিখন ১৮৯৫ চনত বোম্বাইত মানৱবিহীন বিমান চলাইছিল বুলি ধাৰণা কৰা শিৱকৰ বাপুজী তালপাদেৰ সত্য পৰিঘটনাৰ পৰা অনুপ্ৰাণিত। মুম্বাইত ব্ৰিটিছ ৰাজ যুগত এগৰাকী কৰ্টেছান নৃত্যশিল্পীৰ চৰিত্ৰত অভিনয় কৰি শাৰদাই সমালোচকৰ প্ৰশংসা লাভ কৰে।

আই পি এল ২০১৬ ইণ্ডিয়ান প্ৰিমিয়াৰ লীগ (আই পি এল)ৰ বাবে তেওঁলোকৰ নতুন মুখ হিচাপে চ'নী ই এছ পি এন দলত যোগদান কৰে শ্বাৰদাই।

## তথ্য সংগ্ৰহ

শ্ৰেণী:অভিনেত্ৰী
শ্ৰেণী:নাৰী
আছমা জাহাংগীৰ

**আছমা জিলানি জাহাংগীৰ** (; ২৭ জানুৱাৰী ১৯৫২ - ১১ ফেব্ৰুৱাৰী ২০১৮) আছিল এগৰাকী পাকিস্তানী মানৱ অধিকাৰ অধিবক্তা আৰু সমাজ কৰ্মী; যি পাকিস্তানৰ মানৱ অধিকাৰ আয়োগ আৰু এ জি এইচ এছ আইনী সাহায্য কোষৰ সহ-প্ৰতিষ্ঠাপক আৰু অধ্যক্ষ আছিল।জাহাংগীৰ উকীল আন্দোলনত বিশিষ্ট ভূমিকা গ্ৰহণ কৰাৰ বাবে পৰিচিত আছিল আৰু ৰাষ্ট্ৰসংঘৰ ধৰ্ম বা বিশ্বাসৰ স্বাধীনতাৰ বিশেষ প্ৰতিবেদক হিচাপে আৰু আন্তঃৰাষ্ট্ৰীয় সংকট গোটৰ ট্ৰাষ্টী হিচাপে কাৰ্যনিৰ্বাহ কৰিছিল।

লাহোৰত জন্মগ্ৰহণ কৰি ডাঙৰ-দীঘল হোৱা জাহাংগীৰে ১৯৭৮ চনত কিনাইৰ্ডৰ পৰা কলা শাখাত স্নাতক আৰু পঞ্জাব বিশ্ববিদ্যালয়ৰ আইন মহাবিদ্যালয়ৰ পৰা এল এল বি ডিগ্ৰী লাভ কৰে আৰু বেৰিষ্টাৰ ইজাজ হুছেইন বাটালৱীৰ চেম্বাৰত যোগদান কৰে। ১৯৮০ চনত লাহোৰ উচ্চ ন্যায়ালয়লৈ মাতি অনা হয়, আৰু ১৯৮২ চনত উচ্চতম ন্যায়ালয়লৈ মাতি অনা হয়। ১৯৮০ চনত জাহাংগীৰ এগৰাকী গণতন্ত্ৰ কৰ্মী হৈ পৰে আৰু ১৯৮৩ চনত জিয়া-উল-হাকৰ সামৰিক শাসনৰ বিৰুদ্ধে গণতন্ত্ৰ পুনৰুদ্ধাৰৰ আন্দোলনত অংশগ্ৰহণ কৰাৰ বাবে তেওঁক কাৰাগাৰত ভৰোৱা হয়। ১৯৮৬ চনত তেওঁ জেনেভালৈ গুচি যায় আৰু ডিফেন্স ফৰ চিলড্ৰেন ইণ্টাৰনেশ্যনেলৰ ভাইচ-চেয়াৰ হয় আৰু ১৯৮৮ চনত পাকিস্তানলৈ উভতি অহালৈকে সেই পদত অধিষ্ঠিত হৈ থাকে।

জাহাংগীৰে স্বাধীনতা বঁটা, হিলাল-ই-ইমটিয়াজ, সীতাৰা-ই-ইমটিয়াজ, ৰমন মেগছেছে বঁটাকে ধৰি কেইবাটাও বঁটা লাভ কৰিছে৷ ইয়াৰ লগতে তেওঁ মানৱ অধিকাৰ ৰক্ষাকাৰীৰ বাবে মাৰ্টিন এনালছ বঁটা, আৰু মানৱ অধিকাৰৰ সংস্কৃতিৰ প্ৰসাৰৰ বাবে ইউনেস্কো/বিলবাও বঁটা লাভ কৰিছে৷ ফ্ৰান্সে তেওঁক লিজিয়ন অৱ অনাৰ বঁটা প্ৰদান কৰে আৰু ২০১৬ চনত পেনচিলভেনিয়া বিশ্ববিদ্যালয়ৰ আইন বিদ্যালয়ে তেওঁক সন্মানীয় ডিগ্ৰী প্ৰদান কৰে। তেওঁৰ লেখাসমূহৰ ভিতৰত আছে *দ্য হুডুড অৰ্ডিনেন্স: এ ডিভাইন চেংকচন?* আৰু *চিলড্ৰেন অৱ এ লেচাৰ গড*।

জাহাংগীৰক মৰণোত্তৰভাৱে ২০১৮ চনৰ ২৩ মাৰ্চত ৰাজ্যখনৰ সেৱাৰ সৰ্বোচ্চ ডিগ্ৰী আৰু আন্তঃৰাষ্ট্ৰীয় কূটনীতিৰ সেৱাৰ বাবে মমনুন হুছেইনে নিশান-ই-ইমটিয়াজ বঁটা প্ৰদান কৰা হয়।

আছমা জিলানীয়ে প্ৰিমিয়াৰ গ্ৰুপৰ মালিক ব্যৱসায়িক বংশৰ সদস্য তাহিৰ জাহাংগীৰক বিয়া কৰায়। বৰ্তমান তেওঁ পঞ্জাৱ তেল কলৰ অধ্যক্ষ হিচাপে কাৰ্যনিৰ্বাহ কৰি আছে। তেওঁলোকৰ এজন পুত্ৰ জিল্লানি জাহাংগীৰ৷ কন্যা মুনিজাই জাহাংগীৰ সাংবাদিক আৰু চুলেমা জাহাংগীৰ এগৰাকী উকীল। তেওঁৰ পৰিয়ালটো পঞ্জাৱ অইল মিলছৰ অন্যতম পৃষ্ঠপোষক যিয়ে কেন'লিভ আৰু জাইকা ব্ৰেণ্ডৰ অধীনত ৰন্ধন তেল বিক্ৰী কৰে।

## তথ্যসূত্ৰ

শ্ৰেণী:পাকিস্তানৰ ব্যক্তি
শ্ৰেণী:ৰমন মেগছেছে বঁটা বিজয়ী
শ্ৰেণী:পাকিস্তানৰ মহিলা অধিকাৰ কৰ্মী
উলামা

**উলামা** (ইংৰাজী: Ulama) বা **ডেভিল বাৰ্ড** (Devil Bird, শয়তান চৰাই) শ্ৰীলংকাৰ লোককথাত  বৰ্ণনা কৰা এবিধ কিংবদন্তিমূলক চৰাই৷ এই জীৱটোৱে ৰাতি অৰণ্যৰ পৰা অতি ভয়ানক মানুহৰ দৰে চিঞৰ-বাখৰ কৰে বুলি কোৱা হয়। এই চৰাইটোৰ চিঞৰ-বাখৰ মৃত্যুৰ আগজাননী বুলি শংকা কৰা হয়। ২০০১ চনৰ এক তথ্য অনুসৰি এই চৰাইটোক সঠিক পৰিচয় এতিয়াও লাভ কৰিব পৰা হোৱা নাই যদিও এই চৰাইটোৰ বিৱৰণ এবিধ ফেঁচাৰ (Spot-bellied eagle-owl) সৈতে বহু পৰিমাণে মিল দেখা যায়। ইয়াৰ অন্য সম্ভাৱ্য পৰিচয়সমূহ হ’ল ক্ৰাছচেড হনী-বাজাৰ্ড (crested honey-buzzard), আৰু অন্য কিছুমান ঈগলজাতীয় চৰাই। যিহেতু চৰাইটোক সাধাৰণতে দেখা নাযায় আৰু ইয়াৰ চিঞৰৰ বিৱৰণো অস্পষ্ট, সেয়েহে উলামাক অন্য এবিধ ফেঁচা (Ceylon highland nightjar) বুলিও সন্দেহ কৰা হয়।

## তথ্য সংগ্ৰহ

শ্ৰেণী:কিংবদন্তিমূলক জীৱ
নাদিয়া জামিল

**নাদিয়া জামিল** (জন্ম: ৩ অক্টোবৰ ১৯৮০), নাদিয়া ফজল জামিল নামেৰেও পৰিচিত) এগৰাকী পাকিস্তানী অভিনেত্ৰী আৰু অনুষ্ঠান-পৰিৱেশক৷ নবৈৰ দশকৰ শেষৰ ফালে নিজৰ কেৰিয়াৰ আৰম্ভ কৰা জামিলে পৰৱৰ্তী সময়ত কেইবাটাও টেলিভিছন প্ৰডাকচনত অভিনয় কৰিছে। টেলিভিছনৰ উপৰিও থিয়েটাৰতো তেওঁ কাম কৰিছে। তেওঁৰ টেলিভিছনত অভিনয়ৰ ভিতৰত *ধূপ মেইন সাৱান (১৯৯৮), মেৰে পাছ পাছ (২০০৫), মেৰী জান (২০০৯), বেহাড (২০১৩) আৰু দমছা (২০১৯)* আদি। তেওঁৰ লাভ কৰা বঁটা-স্বীকৃতিসমূহৰ ভিতৰত আছে লাক্স ষ্টাইল বঁটাৰ বাবে তিনিটা মনোনয়ন।

## প্ৰাৰম্ভিক জীৱন আৰু শিক্ষা
১৯৮০ চনৰ ১৩ অক্টোবৰত লণ্ডনত জন্মগ্ৰহণ কৰা জামিল ৯ বছৰ বয়সত লাহোৰলৈ আহে। তেওঁ লাহোৰৰ কনভেণ্ট অৱ জিছুছ এণ্ড মেৰী স্কুলত পঢ়িছিল। তেওঁ সাহিত্যত ইংৰাজী বিষয়ত স্নাতকোত্তৰ ডিগ্ৰী লাভ কৰিছে।

জামিলে আমেৰিকাৰ হেম্পশ্বাৰ কলেজত নাটক আৰু সৃষ্টিশীল লেখাত স্নাতক ডিগ্ৰী লাভ কৰে। এলেগেনী কলেজতো তেওঁ অধ্যয়ন কৰিছিল ৷ লণ্ডনৰ গ্ল’ব থিয়েটাৰত তেওঁ আন্তঃৰাষ্ট্ৰীয় ফেল’শ্বিপ সম্পূৰ্ণ কৰে।

## কৰ্মজীৱন
জামিল যোৱা দুটা দশক ধৰি এগৰাকী পাকিস্তানী অভিনেত্ৰী আৰু অনুষ্ঠান-পৰিৱেশক। নবৈৰ দশকত জামিলে নিজৰ কেৰিয়াৰ আৰম্ভ কৰিছিল।

জামিল সুঞ্জন নগৰৰ ট্ৰাষ্টী। এইখন ৰাজা কাজিমৰ আৰ্থিকভাৱে বঞ্চিত ছোৱালীৰ বিদ্যালয়। তেওঁলোকৰ সৈতে আল-হামৰাত এটা নাট্য প্ৰকল্প পৰিবেশন কৰিছিল। ছোৱালীৰ শিক্ষাৰ বিষয়ে সজাগতা সৃষ্টি কৰা প্ৰকল্প গাৰ্ল ৰাইজিঙৰ এম্বেছাদৰ হিচাপেও তেওঁ কাম কৰে। নাট্য আৰু নাটকৰ অধ্যাপনা কৰা নাদিয়াই অক্সফৰ্ড ইউনিভাৰ্চিটি প্ৰেছ আৰু আইচিছন, কিডছ কেম্পাছৰ দৰে প্ৰতিষ্ঠানৰ সৈতে কেইটামান প্ৰকল্পত কাম কৰি আছে।

## ব্যক্তিগত জীৱন
আলী পাৰভাইজৰ সৈতে তেওঁৰ বিবাহ হয় আৰু তেওঁৰ দুজন পুত্ৰ ৰাকাই আৰু মিৰ ৱালি৷

২০২০ চনৰ এপ্ৰিল মাহত জামিলৰ ষ্টেজ ১ স্তন কেন্সাৰ/গ্ৰেড ৩ টিউমাৰ ধৰা পৰে।[পৰৱৰ্তী সময়ত তেওঁৰ সফল অস্ত্ৰোপচাৰ কৰা হয় আৰু আগষ্ট মাহত তেওঁ সংকটৰ পৰা আঁতৰি যায়।

## তথ্যসূত্ৰ

শ্ৰেণী:পাকিস্তানৰ মহিলা অধিকাৰ কৰ্মী
ৰিচা শৰ্মা

**ৰিচা শৰ্মা** (); ১৯৮৭ চনত সঞ্জয় দত্তৰ সৈতে বিবাহপাশত আবদ্ধ হয় আৰু ১৯৯৬ চনত ব্ৰেইন টিউমাৰত আক্ৰান্ত হৈ মৃত্যু হয়। 

## কৰ্মজীৱন
শৰ্মাই তেওঁৰ পৰৱৰ্তী নায়িকা হিচাপে নিৰ্বাচিত হ’ব বিচাৰি দেৱ আনন্দৰ কাষ চাপিছিল এখন ছবিৰ শ্বুটিঙৰ সময়ত যদিও তেওঁ বহুত সৰু আছিল। দেৱে তাইক প্ৰতিশ্ৰুতি দিছিল যে তাই ডাঙৰ হ'লে তাইক কাষ্ট কৰিব, তাৰ পিছত অৱশেষত ১৯৮৫ চনত হাম নৌজাৱানৰ সৈতে তাইক বিৰতি দিছিল।  ইয়াৰ পিছত তেওঁ পিছৰ বছৰ অনুভৱ আৰু ইনছাফ কি আৱাজ আৰু ১৯৮৭ চনত সদক ছাপ আৰু আগ হি আগত অভিনয় কৰে।

## ফিল্মগ্ৰাফী

## ব্যক্তিগত জীৱন আৰু মৃত্যু
১৯৮৭ চনত আমেৰিকাৰ নিউয়ৰ্ক চহৰত বলীউড অভিনেতা সঞ্জয় দত্তৰ সৈতে শৰ্মাই বিবাহপাশত আবদ্ধ হয়। বিয়াৰ দুবছৰৰ ভিতৰতে তেওঁৰ মগজুৰ টিউমাৰ ধৰা পৰে। ১৯৯৬ চনৰ ১০ ডিচেম্বৰত নিউয়ৰ্কৰ পিতৃ-মাতৃৰ ঘৰত শৰ্মাৰ মৃত্যু হয়।

## তথ্য সংগ্ৰহ

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় মডেল
শ্ৰেণী:হিন্দী চলচ্চিত্ৰৰ অভিনেত্ৰী
বেগম জান

**বেগম জান** () এগৰাকী চিকিৎসক আৰু জনজাতীয় মহিলা কল্যাণ সংস্থাৰ প্ৰতিষ্ঠাপক, যি উত্তৰ-পশ্চিম পাকিস্তানৰ জনজাতীয় মহিলাসকলক তেওঁলোকৰ অধিকাৰৰ বিষয়ে শিকায় আৰু তেওঁলোকক চিকিৎসা প্ৰশিক্ষণ দিয়ে।তেওঁ পাকিস্তানৰ ৰক্ষণশীল অঞ্চল দক্ষিণ ৱাজিৰিষ্টনত ডাঙৰ-দীঘল হৈছিল যদিও দেউতাকে তেওঁক চিকিৎসক হ'বলৈ উৎসাহিত কৰিছিল। সৰুতে তেওঁ ল'ৰাৰ স্কুলত পঢ়িছিল কাৰণ ছোৱালীৰ বাবে সেইসময়ত স্কুল নাছিল৷ যেতিয়া তেওঁৰ জনজাতীয় বয়োজ্যেষ্ঠসকলে তেওঁক হাইস্কুলত পঢ়িবলৈ নিষেধ কৰিছিল তেতিয়া তেওঁ ঘৰুৱা শিক্ষকৰ ওচৰত পঢ়িছিল।

২০০৭ চনত আত্মঘাতী বোমা বিস্ফোৰণ আৰু অন্যান্য হিংসাৰ পোষকতা কৰা ধৰ্মগুৰুসকলৰ বিৰুদ্ধে দেশজোৰা মহিলাসকলৰ প্ৰতিবাদত বেগম জানে জনজাতীয় মহিলা কল্যাণ সংস্থাৰ প্ৰতিবাদৰ নেতৃত্ব দিয়ে।২০০৮ চনৰ হিচাপত তেওঁ জনজাতীয় মহিলা কল্যাণ সংস্থাৰ অধ্যক্ষ পদত অধিষ্ঠিত হয়। 

২০০৮ চনত তেওঁ আন্তঃৰাষ্ট্ৰীয় মহিলা সাহস বঁটা লাভ কৰে, যাৰ ফলত তেওঁ সেই বঁটা লাভ কৰা প্ৰথমগৰাকী পাকিস্তানী মহিলা হিচাপে পৰিগণিত হয়।

## তথ্যসূত্ৰ

শ্ৰেণী:চিকিৎসাবিদ
শ্ৰেণী:পাকিস্তানৰ মহিলা অধিকাৰ কৰ্মী
শ্ৰেণী:পাকিস্তানৰ ব্যক্তি
হেমেৰা

**হেমেৰা** (/ˈhemərə/; প্ৰাচীন গ্ৰীক: Ἡμέρα, ইংৰাজী: Hemera; আক্ষৰিক অৰ্থ: 'দিন') গ্ৰীক পৌৰাণিক কাহিনী অনুসৰি দিনৰ মূৰ্তমান স্বৰূপ বুলি গণ্য কৰা হয়। প্ৰাচীন গ্ৰীক কবি হেচিঅ’ডৰ মতে তেওঁ ইৰেবাছ (অন্ধকাৰ) আৰু নাইক্সৰ (ৰাতি) কন্যা আৰু ইথাৰৰ ভগ্নী। যদিও হেচিঅ'ডৰ থিয়গনিত (Theogony) পৃথক পৃথক সত্তা, হেমেৰা আৰু ইঅ'ছক প্ৰায়ে সলনা সলনিকৈ চিনাক্ত কৰা হৈছিল।

## বংশাৱলী
হেচিঅ'ডৰ থিয়গনিৰ (বংশাৱলী) মতে হেমেৰা আৰু তেওঁৰ ভাতৃ ইথাৰ ইৰেবাছ আৰু নাইক্সৰ সন্তান আছিল। বেকিলাইডছৰ মতে হেমেৰা হৈছে ক্ৰ'নাছ (সময়) আৰু নাইক্সৰ কন্যা। হেৰুৱা মহাকাব্য টাইটানোমাচিৰ মতে ইথাৰ আৰু হেমেৰাৰ সন্তান হৈছে ইউৰেনাছ (আকাশ)। কিছুমান বিৰল সংস্কৰণত হেমেৰাক এগৰাকী অজ্ঞাত মাতৃৰ দ্বাৰা হেলিঅ'ছৰ (সূৰ্য্য) কন্যা বুলিও পোৱা যায়।

## উপাসনা
প্ৰাচীন কালত হেমেৰাই বিশেষ স্থান লাভ কৰা নাছিল যদিও প্ৰত্নতাত্ত্বিক সাক্ষ্যত ক'ছ দ্বীপত হেমেৰা আৰু সূৰ্য্যৰ দেৱতা হেলিঅ'ছৰ বাবে এটা সৰু মন্দিৰৰ অস্তিত্ব পোৱা গৈছে।

## তথ্য সংগ্ৰহ

শ্ৰেণী:গ্ৰীক কিংবদন্তি
পাৰুল যাদৱ

**পাৰুল যাদৱ** () এগৰাকী ভাৰতীয় অভিনেত্ৰী যিয়ে মূলতঃ কানাড়া ছবিত অভিনয় কৰে। তামিল ছবি *ড্ৰিমছ* (২০০২)ৰ জৰিয়তে তেওঁ অভিনয়ত আত্মপ্ৰকাশ কৰে। *আটাগৰা* (২০১৫) ছবিত তেওঁৰ অভিনয়ে তেওঁক শ্ৰেষ্ঠ অভিনেত্ৰী – কানাড়াৰ ফিল্মফেয়াৰ বঁটা লাভ কৰে। *বাচ্চন* (২০১৩), *শিৱজিনগৰা* (২০১৪), *বাস্তু প্ৰকাশ* (২০১৫) আৰু কিলিং বীৰপ্পান (২০১৬) ছবিৰ বাবেও যাদৱে প্ৰশংসা লাভ কৰে। 

## প্ৰাথমিক জীৱন আৰু কেৰিয়াৰ
পাৰুলে ধনুশ অভিনীত তামিল ছবি ড্ৰিমছত অভিনয়ত আত্মপ্ৰকাশ কৰে। তেওঁৰ পৰৱৰ্তী চিনেমা আছিল পৃথ্বীৰাজ সুকুমাৰণৰ বিপৰীতে মালয়ালম ভাষাত কৃতিম। তাৰ পিছত তেওঁ ২০০৯ চনৰ পৰা কালাৰ্ছত প্ৰচাৰিত দৈনিক ছ’প-অপেৰা ভাগ্যবিধাতাৰ সৈতে টেলিভিছনলৈ সলনি হয়। 

২০১১ চনত শিৱৰাজকুমাৰৰ বান্ধু বালাগা ছবিত কানাড়া চলচ্চিত্ৰত অভিষেক ঘটে। পিছলৈ গোবিন্দয়া নমাহাত অভিনয় কৰি সেই বছৰৰ সৰ্বাধিক উপাৰ্জনকাৰী ছবিৰ ভিতৰত অন্যতম হৈ পৰে। গোবিন্দৰ প্ৰেমত পৰা মুছলমান ছোৱালী মুমতাজৰ চৰিত্ৰত অভিনয় কৰিছিল কোমল কুমাৰে। তেওঁৰ অভিনয়ে তেওঁক SIIMA শ্ৰেষ্ঠ অভিষেককাৰী বঁটা (২০১৩) আৰু বেংগালুৰু টাইমছৰ শ্ৰেষ্ঠ নৱাগত বঁটা (২০১৩) আৰু সেই বছৰৰ বাবে শ্ৰেষ্ঠ অভিনেতাৰ শাখাৰ বাবে উদয়া চলচ্চিত্ৰ বঁটাত মনোনয়ন লাভ কৰে। যাদৱক অভিনয় কৰা "প্যাৰগে আগবিত্তাইতে" গীতটোৱে তেওঁক অধিক মনোযোগ আকৰ্ষণ কৰিছিল।  ২০১২ চনৰ ছবি নন্দীশাৰ একেটা যুটিয়ে অৱশ্যে বক্স অফিচত সফলতা অব্যাহত ৰাখিব নোৱাৰিলে। 

যাদৱৰ পৰৱৰ্তী প্ৰকল্প আছিল শশাংকৰ পৰিচালনা আৰু সুদীপে অভিনয় কৰা বহু অভিনেতা ছবি বচ্চন। ইয়াৰ পিছত যাদৱে ৰামু ফিল্মছৰ প্ৰযোজনা শিৱজিনগৰাত অভিনয় কৰে। দুনিয়া বিজয়ৰ বিপৰীতে তেওঁৰযোৰ হৈছিল। ছবিখনে চিনেমা হলত ১০০ দিনৰ প্ৰদৰ্শন সম্পূৰ্ণ কৰি ব্লকবাষ্টাৰ আছিল। 

২০১৪ চনত যাদৱে তেওঁৰ কেৰিয়াৰৰ ল্যাণ্ডমাৰ্ক প্ৰজেক্ট হৈ পৰা দুখন চিনেমা বাস্তু প্ৰকাশ আৰু উপ্পি ২ৰ বাবে চুক্তিবদ্ধ হয়। প্ৰখ্যাত চলচ্চিত্ৰ নিৰ্মাতা যোগৰাজ ভাটৰ পৰিচালনাত নিৰ্মিত বাস্তু প্ৰকাশত তেওঁ এজন অধিবক্তাৰ চৰিত্ৰত অভিনয় কৰে। উপ্পি ২ ত তেওঁক ইয়াৰ পৰিচালক উপেন্দ্ৰৰ বিপৰীতে কেমিঅ’ত দেখা গৈছে। তেওঁৰ শেহতীয়া মুক্তি হৈছে কে এম চৈতন্যৰ আটাগৰা, য’ত আছে এনচেম্বল কাষ্ট আৰু জেছি। জেছিত তেওঁৰ অভিনয়ে তেওঁৰ ব্যাপক প্ৰশংসা লাভ কৰে। যাদৱৰ আগন্তুক ছবিসমূহৰ ভিতৰত আছে চেইজাৰ আৰু বিজয়দিত্য।

## পুৰস্কাৰ

## তথ্য সংগ্ৰহ

শ্ৰেণী:অভিনেত্ৰী
শ্ৰেণী:ভাৰতীয় নাৰী
শ্ৰেণী:কন্নড় চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:মালয়ালম চলচ্চিত্ৰৰ অভিনেত্ৰী
গ্যাৰহ মূৰ্তি

**গ্যাৰহ মূৰ্তি** () হ'ল মহাত্মা গান্ধীৰ নেতৃত্বত দেশৰ স্বাধীনতা সংগ্ৰামৰ স্মৃতিত ভাৰতৰ নতুন দিল্লীত অৱস্থিত এটা কীৰ্তিচিহ্ন। ইয়াৰ ভাস্কৰ্য শিল্পী হিচাপে দেৱী প্ৰসাদ ৰয় চৌধুৰীক কৃতিত্ব দিয়া হয়।ই এঘাৰটা মূৰ্তিৰ এটা গোট, দহটা মূৰ্তিয়ে গান্ধীক নেতৃত্ব দি বিভিন্ন সামাজিক-সাংস্কৃতিক, ধৰ্মীয় আৰু অৰ্থনৈতিক পৃষ্ঠভূমিৰ লোকসকলক প্ৰতিনিধিত্ব কৰে। ব্যাপকভাৱে দাণ্ডি যাত্ৰাক চিত্ৰিত কৰা বুলি বিশ্বাস কৰা এই মূৰ্তিটো ভাৰতৰ আন চহৰতো প্ৰতিলিপি কৰা হৈছে আৰু পুৰণি ৫০০ টকাৰ নোটত ইয়াক দেখুওৱা হৈছিল।

## অৱস্থান
এই মূৰ্তিটো নতুন দিল্লীৰ ৰাষ্ট্ৰপতি বাগিচাৰ ওচৰৰ টি-জংচনত অৱস্থিত য'ত চৰ্দাৰ পেটেল মাৰ্গে মাদাৰ টেৰেছা ক্ৰেচেণ্টত লগ হৈছে‍। চৰ্দাৰ পেটেল মাৰ্গৰ মাজেৰে প্ৰতিমূৰ্তিটোৰ কাষ চাপিব পাৰি আৰু সমগ্ৰ স্থানীয় অঞ্চলটো গ্যাৰহ মূৰ্তি নামেৰে জনাজাত। 
right|thumb|এই মূৰ্তিটো চৰ্দাৰ পেটেল মাৰ্গ আৰু মাদাৰ টেৰেছা ক্ৰেচেণ্টৰ সংযোগস্থলত অৱস্থিত।

## ভাস্কৰ্যশিল্পী
ভাৰত চৰকাৰে ১৯৭২ চনত ভাৰতৰ স্বাধীনতাৰ ৰূপালী জয়ন্তী স্মৃতিত ৰাষ্ট্ৰীয় স্মৃতিসৌধ হিচাপে পৰিকল্পনা কৰা এই প্ৰতিমূৰ্তিটোৰ সৃষ্টিকৰ্তা হিচাপে দেৱী প্ৰসাদ ৰয় চৌধুৰীক কৃতিত্ব দিয়া হয়। ইয়াৰ পাটনাত ১৯৫৬ চনত উদ্বোধন কৰা শ্বহীদ স্মাৰকৰ সৈতে সাদৃশ্য আছে‍ আৰু তাত এজন পতাকা বাহকৰ পিছত ছয়জন ব্যক্তি আছে। পাটনা শ্বহীদ স্মাৰকত ভাৰত ত্যাগ আন্দোলনৰ অংশ হিচাপে পাটনা সচিবালয়ত কংগ্ৰেছৰ পতাকা উত্তোলন কৰিবলৈ চেষ্টা কৰাৰ সময়ত গুৰখা সামৰিক আৰক্ষী গুলীয়াই হত্যা কৰা সাতজন শিক্ষাৰ্থীৰ শ্বহীদক স্মৰণ কৰা হয়।

## প্ৰতিলিপি আৰু অন্যান্য চিত্ৰণ
thumb|অক্টোবৰ ১৯৯৭-নৱেম্বৰ ২০১৬ৰ ভিতৰত ৫০০ টকাৰ নোটৰ বিপৰীত দিশ
*কোনে প্ৰথমে বিচ্যুতি ঘটালে?* শিল্পী গিগি স্কাৰিয়াৰ আৰ্কাইভ পেপাৰত ডিজিটেল প্ৰিন্ট, গ্যাৰা মূৰ্তিৰ এটা মৰ্ফড ফটো য'ত গান্ধীৰ পিছৰ মূৰ্তিবোৰ ঘূৰাই দিয়া হৈছে আৰু বিপৰীত দিশত খোজ কাঢ়ি যোৱা যেন লাগে। গান্ধীৰ আদৰ্শৰ পৰা ভাৰতৰ বিচ্ছিন্নতা আৰু ইয়াৰ ক্ৰমবৰ্ধমান সাম্প্ৰদায়িক আৰু জাতিগত হিংসাৰ ওপৰত ২০১০ চনৰ কামৰ মন্তব্য।২০১১ চনত কৰ্ণাটকৰ মহীশূৰত গ্যাৰহ মূৰ্তিৰ প্ৰতিৰূপ স্থাপন কৰা হৈছিল, আনহাতে ২০১৫ চনত গুজৰাটৰ গোধৰাত নিৰ্মাণ কৰা কপিটোৱে মূল ছবিখনৰ দৰে দহজনৰ পৰিৱৰ্তে মাত্ৰ ৯ জন অনুগামী থকাৰ কথা প্ৰকাশ পোৱাত বিতৰ্কৰ সন্মুখীন হৈছিল। ব্যাপক সমালোচনাৰ পিছত পৌৰ কৰ্তৃপক্ষই এই ভুলটো সংশোধন কৰিবলৈ বাধ্য হৈছিল ।২০১০ চনত ট’গোৱে জাৰি কৰা ডাক ষ্টাম্পত গ্যাৰাহ মূৰ্তিৰ নাম আছিল। মহাত্মা গান্ধীৰ ১৫০সংখ্যক জন্মদিন উদযাপনৰ উদ্দেশ্যে আধুনিক ভাৰতত গান্ধীবাদী ঐতিহ্য বিষয়ক এটা শৃংখলাৰ অংশ হিচাপে ভাৰতীয় ডাক বিভাগৰ দ্বাৰা মুকলি কৰা ২০১৯ চনৰ ডাক টিকটতো ইয়াক স্থান দিয়া হৈছিল।ভাৰতৰ ৫০০ টকীয়া নোটত মূৰ্তিটো ইয়াৰ পিছফালে দেখুওৱা হৈছিল। 

## তথ্যসূত্ৰ

শ্ৰেণী:ভাস্কৰ্য
পায়েল দে

**পায়েল দে** () এগৰাকী বঙালী অভিনেত্ৰী। ২০০৬ চনত জি বাংলাৰ একদিন প্ৰতিদিন দৈনিক চাবোনেৰে নিজৰ কেৰিয়াৰ আৰম্ভ কৰিছিল আৰু চন্দ্ৰয়ী চৰিত্ৰটোক সহযোগী চৰিত্ৰ হিচাপে অভিনয় কৰিছিল। টেলিভিছনৰ ছ’প অপেৰা ধাৰাবাহিক দুৰ্গা আৰু বেহুলাত তেওঁৰ কামৰ বাবে পৰিচিত য’ত তেওঁ শিৰোনাম চৰিত্ৰত অভিনয় কৰিছিল, এই দুয়োটা ষ্টাৰ জলছাত প্ৰচাৰিত হৈছিল। কলেজত পঢ়ি থকাৰ সময়তে তাইৰ কেৰিয়াৰ আৰম্ভ হৈছিল। ইয়াৰ পিছত ষ্টাৰ জয়ছাত প্ৰচাৰিত টিভি ধাৰাবাহিক বোধু কন আলো লাগলো চোখেত আলো মইত্ৰাৰ চৰিত্ৰত অভিনয় কৰে। ইয়াৰ উপৰিও তেওঁ মা দুৰ্গা (ৰঙীন বাংলা), টোবু মনে ৰেখো (জী বাংলা), অৰ্ধংগিনী (ষ্টাৰ জলছা), জাহানাৰা (ৰঙীন বাংলা), দুৰ্গা দুৰ্গেশ্বৰী (ষ্টাৰ জলছা), চুনি পান্না (ষ্টাৰ জলছা) আৰু বৰ্তমান দেশে মাতি (ষ্টাৰ জলছা) ছবিত মুখ্য চৰিত্ৰত অভিনয় কৰিছে।

তেওঁৰ প্ৰথম বৈশিষ্ট্যপূৰ্ণ ছবি আছিল মায়াবজাৰ। যশ আৰু সঞ্জনা অভিনীত বাংলা ছবি ফিদাতো ডাব কৰিছিল।

ধাৰাবাহিকৰ উপৰিও ২০১৬ চনত দুৰ্গা দুৰ্গোতিনাশিনীত দেৱী দুৰ্গাৰ চৰিত্ৰত আৰু ২০১৫ চনত কালাৰছ বাংলাত মহিষাসুৰ মাৰ্দিনীৰ চৰিত্ৰত অভিনয় কৰিছিল। ২০২১ চনত অনিৰ্বন ভট্টাচাৰ্য, অনিৰ্বান চক্ৰৱৰ্তী আৰু চন্দ্ৰয়ী ঘোষৰ সৈতে শ্ৰী ভেংকটেশ ফিল্মছৰ অধীনত প্ৰযোজিত বীৰছা দাসগুপ্তৰ পৰিচালনাত প্ৰযোজিত মুখোছ ছবিত দেখা গৈছিল।

## ব্যক্তিগত জীৱন
২০১২ চনৰ ৩ ফেব্ৰুৱাৰীত তেওঁ টেলিফিল্ম ‘সোকোল কাটা ধোনো কোৰে’ দ্বৈপায়ন দাসক সহ অভিনেতাজনৰ সৈতে বিবাহপাশত আবদ্ধ হয়।  দম্পতীহালে ভ্ৰমণ ভাল পায় আৰু বেছিভাগেই হিমালয়লৈ ভ্ৰমণ আৰু ভ্ৰমণত নামি পৰে।   ২০১৮ চনত জন্মগ্ৰহণ কৰা দম্পতীহালৰ এজন পুত্ৰ আছে।

## পুৰস্কাৰ

## তথ্য সংগ্ৰহ

শ্ৰেণী:অভিনেত্ৰী
শ্ৰেণী:ভাৰতীয় নাৰী
সুমিত্ৰা গুহ

**বিদুষী সুমিত্ৰা গুহ ** (জন্ম:**সুমিত্ৰা ৰাজু**; ) এগৰাকী ভাৰতীয় শাস্ত্ৰীয় কণ্ঠশিল্পী, কৰ্ণাটকী আৰু হিন্দুস্তানী শাস্ত্ৰীয় সংগীতত থকা তেওঁৰ বিশেষজ্ঞতাৰ বাবে পৰিচিত। ভাৰত চৰকাৰে ২০১০ চনত চতুৰ্থ সৰ্বোচ্চ অসামৰিক বঁটা পদ্মশ্ৰী আৰু ২০২০ চনত সংগীত নাটক একাডেমী বঁটাৰে সন্মানিত কৰে।
## জীৱনী
সুমিত্ৰ গুহৰ জন্ম অন্ধ্ৰ প্ৰদেশত;  স্থানীয়ভাৱে পৰিচিত গায়িকা শ্ৰীমতী ড. ৰাজ্যলক্ষ্মী ৰাজু আৰু চিট্টুৰ জিলাৰ তিৰুমালা ৰেড্ড্ডীপল্লেৰ মূল নিবাসী, অৱসৰপ্ৰাপ্ত ডেপুটি কালেক্টৰ আৰ জি নাৰায়ণ ৰাজুৰ কন্যা। তেওঁৰ ভগ্নী শোভা ৰাজু কৰ্ণাটকৰ বিখ্যাত কণ্ঠশিল্পী আৰু ১৫ শতিকাৰ সন্ত-সংগীতকাৰ, অন্নমাচাৰ্য সংকীৰ্তনৰ প্ৰতিপাদক। গুহই সৰুৰে পৰা সংগীতৰ প্ৰতি আগ্ৰহ দেখুৱাইছিল আৰু মাকৰ পৰা সংগীতৰ প্ৰথম পাঠ লাভ কৰিছিল। এঘাৰ বছৰ বয়সৰ পৰা কৰ্ণাটকী শাস্ত্ৰীয় সংগীতৰ এজন বিখ্যাত সংগীত গুৰু এছ আৰ জানকীৰামনৰ ওচৰত তেওঁৰ সংগীতৰ আনুষ্ঠানিক শিক্ষা আৰম্ভ হৈছিল। অন্ধ্ৰ প্ৰদেশৰ এখন সৰু গাঁৱত ডাঙৰ-দীঘল হোৱাৰ বাবে আৰু ডাক্তৰী পেছাটোৰ আভিজাত্যৰ বাবেই তেওঁ এগৰাকী ডাক্তৰ হ’ব বিচাৰিছিল। দেউতাকৰ নেপাললৈ বদলি হোৱাত তেওঁৰ পিতৃয়ে শান্তিনিকেতনৰ বিশ্ব ভাৰতী বিশ্ববিদ্যালয়ত যোগদান কৰিবলৈ পৰামৰ্শ দিয়ে। তাত তেওঁ দৰ্শনশাস্ত্ৰত স্নাতক হয়। ১৯৬৪ চনত হিন্দুস্তানী সংগীত শিকিবলৈ আৰম্ভ কৰি কিৰানা ঘৰানাৰ পণ্ডিত এ কানন আৰু বিদুষী মালিকা কাননৰ অধীনত সংগীতৰ অধ্যয়ন অব্যাহত ৰাখে। পিছলৈ কলকাতাৰ সাংস্কৃতিকভাৱে সমৃদ্ধিশালী পৰিৱেশৰ মাজত পাটিয়ালা ঘৰানাৰ ওস্তাদ বড়ে গুলাম আলী খানৰ তত্ত্বাৱধানত শিকি অহা সংগীতৰ বিখ্যাত প্ৰতিপাদক সুশীল কুমাৰ বসুৰ পৰা কিছু নিৰ্দেশনা লাভ কৰে। 
## সন্মান
*২০২০: সংগীত নাটক একাডেমী বঁটা (হিন্দুস্তানী কণ্ঠ সংগীত)
*২০১০: পদ্মশ্ৰী
## তথ্য সংগ্ৰহ

## বাহ্যিক সংযোগ
* 
* 
* 
শ্ৰেণী:ভাৰতীয় শাস্ত্ৰীয় কণ্ঠশিল্পী
শ্ৰেণী:পদ্মশ্ৰী বঁটা বিজয়ী
 শ্ৰেণী:সংগীত নাটক একাডেমী বঁটা বিজয়ী
খোৰোভড

**খোৰোভড** () বা **হ'ৰ'ভ'ড** (horovod)  হৈছে পূব স্লাভিক আৰু পৌত্তলিক শিল্প। ই ৰাছিয়াৰ আটাইতকৈ পুৰণি লোকনৃত্যসমূহৰ ভিতৰত অন্যতম – ১০০০ বছৰৰ ওপৰৰ। ই প্ৰাচীন গ্ৰীচৰ ক’ৰেইয়াৰ দৰেই বৃত্ত নৃত্য আৰু কোৰাছ গায়নৰ সংমিশ্ৰণ। ৰাছিয়াত এই নৃত্যক কাৰাগোড, তানোক আৰু ক্ৰুগ নামেৰেও জনা গৈছিল। 

## ব্যুৎপত্তিবিজ্ঞান
khorovod শব্দটো সম্ভৱতঃ গ্ৰীক Choreia (প্ৰাচীন গ্ৰীক: χορεία)ৰ পৰা আহিছে; ৰুছৰ সংস্কৃতিত গ্ৰীক সংস্কৃতিৰ প্ৰভাৱ যথেষ্ট আছিল। খোৰোভডৰ সৈতে চ'ৰেইয়া ( গ্ৰীক বৃত্ত নৃত্য), ক'লো (ছাৰ্বিয়া, ক্ৰ'ৱেচিয়া আৰু বছনিয়াৰ পৰা উৎপত্তি হোৱা দক্ষিণ স্লাভিক বৃত্ত নৃত্য), হোৰা (বাল্কন), আৰু কোচাৰি (আৰ্মেনিয়ান আৰু আজাৰবাইজান লোক নৃত্য)ৰ সম্পৰ্ক আছে।

## উৎপত্তি আৰু বৈশিষ্ট্য
নৃত্যত অংশগ্ৰহণকাৰীসকলে বৃত্তৰ দৰে নাচি থকাৰ সময়ত নিজৰ নৃত্যৰ সংগীৰ হাত বা সৰু আঙুলিটো ধৰি ৰাখে।

প্ৰাচীন ৰাছিয়ান সংস্কৃতিত এই বৃত্ত নৃত্য "সূৰ্য্যৰ চাৰিওফালে ঘূৰি ফুৰা"ৰ প্ৰতীক আছিল আৰু ই আছিল ঐক্য আৰু বন্ধুত্বৰ প্ৰতীক পৌত্তলিক আচাৰ। নৃত্যৰ মহিলা সংগঠক বা নেত্ৰীক খোৰোভোডনিছা বুলি কোৱা হৈছিল।

## ৰাছিয়াত আঞ্চলিক পাৰ্থক্য
পুৰণি ৰাছিয়াৰ বিভিন্ন অঞ্চলত খোৰোভড নৃত্যৰ নিজস্ব বৈশিষ্ট্য আছে। উত্তৰ ৰাছিয়াৰ অঞ্চলত ঘূৰণীয়া নৃত্যৰ কোমল আৰু সূক্ষ্ম পদ্ধতিৰ বাবে জনাজাত আছিল, আনহাতে মধ্য ৰাছিয়াৰ অঞ্চলত এই নৃত্য অধিক আনন্দময় আৰু লঘু আছিল। ৰাছিয়াৰ লোকগীতেও নৃত্যৰ লগত সংগতি ৰাখিছিল। ৰাইজে লাথি মাৰি, হাত চাপৰি বজাই দ্ৰুত আৰু শক্তিশালী গতিবিধি কৰিলে। উষ্ণ, মৃদু বতৰৰ সৈতে দক্ষিণ ৰাছিয়াৰ নৃত্যবোৰ দ্ৰুত, গৰম তেজৰ গতি আৰু জটিল আৰ্হিৰ বাবে বিখ্যাত আছিল, শক্তি, সীমাহীন শক্তি আৰু যৌৱনক মূৰ্ত কৰি তুলিছিল।

## টোকা

## তথ্য সংগ্ৰহ

শ্ৰেণী:নৃত্য
নদীম কাশিশ

**নদীম কাশিশ** () এগৰাকী পাকিস্তানী কিন্নৰ কৰ্মী, ৰাজনীতিবিদ আৰু ৰেডিঅ' শ্ব'ৰ আয়োজক। ২০১৮ চনৰ পাকিস্তানৰ সাধাৰণ নিৰ্বাচনত নিৰ্বাচনত অৱতীৰ্ণ হোৱা চাৰিজন কিন্নৰৰ ভিতৰত তেওঁ অন্যতম হৈ পৰিছিল।

## ব্যক্তিগত জীৱন

কাশিশক তেওঁৰ পৰিয়ালে অস্বীকাৰ কৰিছিল আৰু তেওঁৰ নাৰীসুলভ আচৰণৰ বাবে ১৬ বছৰ বয়সত মুলতানৰ ঘৰৰ পৰা বাহিৰ কৰি দিয়া হৈছিল। ইয়াৰ পিছত কাশিশে গুৰুৰ ঘৰত যোগদান কৰে, য’ত সাধাৰণতে পাকিস্তানৰ কিন্নৰৰ সম্প্ৰদায়টো থাকে। গুৰুজন; ঘৰৰ মুৰব্বীয়ে ঘৰৰ বাসিন্দাসকলক খাদ্য আৰু বাসস্থানৰ ব্যৱস্থা কৰে। কিন্তু কাশিশে ঘৰৰ পৰা ওলাই গুৰুজনাৰ লগত সম্পৰ্ক বিচ্ছিন্ন কৰিলে, যেতিয়া গুৰুৱে তেওঁক বেশ্যাবৃত্তিত জড়িত কৰিবলৈ জোৰ-জবৰদস্তি কৰিলে৷ ইয়াৰ পিছত কাশিশে ইছলামবাদৰ এটা টেলিভিছন অনুষ্ঠানত মেকআপ আৰ্টিষ্ট হিচাপে যোগদান কৰে। তাৰ পৰাই তেওঁ কিন্নৰ সম্প্ৰদায়ক সহায় কৰা বেচৰকাৰী সংস্থাসমূহৰ বাবে কাম কৰিবলৈ আৰম্ভ কৰে। কাশিশৰ ঘৰ পাকিস্তানৰ ইছলামবাদত।

## কৰ্মজীৱন
২০০৬ চনত কাশীষে মেকআপ আৰ্টিষ্ট হিচাপে কাম কৰিছিল। তাৰ পিছত তেওঁ এফ এম-৯৯ত ৰেডিঅ' শ্ব'ৰ আয়োজক হিচাপে যোগদান কৰে য'ত তেওঁ পাকিস্তানৰ কিন্নৰ সম্প্ৰদায়ে সন্মুখীন হোৱা সমস্যাসমূহৰ ওপৰত আলোকপাত কৰে।

তেওঁ এগৰাকী সমাজকৰ্মী হিচাপেও কাম আৰম্ভ কৰে আৰু নিজাকৈ এটা সংস্থা "শ্বেমেল এছ'চিয়েচন ফৰ ফাণ্ডামেণ্টেল ৰাইটছ (ছফৰ)" আৰম্ভ কৰে। তেওঁ এন জি অ'টোৰ সভানেত্ৰী।

২০১৮ চনত কাশিশে নিৰ্বাচনী প্ৰচাৰৰ বাবে থিয় দি ৰাজনীতিত যোগদান কৰে।

## তথ্যসূত্ৰ

শ্ৰেণী:পাকিস্তানৰ মহিলা অধিকাৰ কৰ্মী
শ্ৰেণী:এলজিবিটি সম্প্ৰদায়ৰ ব্যক্তি
শ্ৰেণী:পাকিস্তানৰ ব্যক্তি
মনমীত কৌৰ

**মনমীত কৌৰ** () এগৰাকী পাকিস্তানী সাংবাদিক আৰু সমাজকৰ্মী।তেওঁ পাকিস্তানৰ প্ৰথমগৰাকী শিখ সাংবাদিকআৰু ৩০ বছৰৰ অনুৰ্ধ ১০০গৰাকী প্ৰভাৱশালী শিখ ব্যক্তিত্বৰ বাবে মনোনীত হোৱা প্ৰথমগৰাকী।

## ব্যক্তিগত জীৱন

কৌৰ পাকিস্তানৰ কেপিকে প্ৰদেশৰ পেছাৱাৰৰ অন্তৰ্গত। মনমীতৰ চাৰিগৰাকী ভাই-ভনী আছে। তেওঁৰ দেউতাক আছিল এজন অৱসৰপ্ৰাপ্ত ব্যৱসায়ী। তেওঁ পেছাৱৰৰ জিন্না কলেজ ফৰ ৱমেনৰ পৰা সমাজ বিজ্ঞানত স্নাতকোত্তৰ ডিগ্ৰী লাভ কৰিছে। মনমীত বিবাহিত আৰু তেওঁৰ এটা সন্তান আছে।

## কৰ্মজীৱন
প্ৰথম অৱস্থাত মনমীতে মডেল হ’ব বিচাৰিছিল আৰু পাকিস্তানৰ প্ৰথম শিখ মডেল হোৱাৰ আকাংক্ষা কৰিছিল। অৱশ্যে মনমীতে কয় যে তেওঁ পাকিস্তানৰ শিখ সম্প্ৰদায়ৰ বাবে বহু সামাজিক আৰু সাংস্কৃতিক বিষয় সামৰি ল’ব বিচাৰিছিল আৰু তেওঁ সাংবাদিকতাক কেৰিয়াৰ হিচাপে বাছি লৈছিল। খুৰাক ৰাজেশ টনি সিঙৰ পৰা তেওঁ সাংবাদিকতাত কাম কৰিবলৈ অনুপ্ৰাণিত হৈছিল। মনমীতে যেতিয়া সাংবাদিকতাৰ কেৰিয়াৰ আৰম্ভ কৰিছিল, তেতিয়া তেওঁৰ পৰিয়ালে তেওঁক সমৰ্থন কৰা নাছিল। তেওঁলোকে কয় যে মহিলাসকলে ঘৰৰ বাহিৰত কাম কৰাটো উপযুক্ত নহয়। কিন্তু শিখ সম্প্ৰদায়ৰ কাহিনী সম্প্ৰচাৰ কৰাত মনমীতৰ মনোনিৱেশে অৱশেষত নিজৰ পৰিয়ালৰ মানুহক সুখী কৰি তুলিছিল আৰু অতি সোনকালেই তেওঁৰ সম্প্ৰদায়ৰ সমৰ্থন লাভ কৰিছিল
## তথ্যসূত্ৰ
শ্ৰেণী:পাকিস্তানৰ ব্যক্তি
শ্ৰেণী:সাংবাদিক
শ্ৰেণী:সমাজকৰ্মী
শ্ৰেণী:পাকিস্তানৰ মহিলা অধিকাৰ কৰ্মী
মাৰিয়া ডি ভেণ্টাডৰ্ন

**মাৰিয়া ডি ভেণ্টাডৰ্ন** (বা ভেণ্টেডৰ্ন) দ্বাদশ শতিকাৰ শেষৰ ফালে ট্ৰুবাড'ৰ(Troubadour) কবিতাৰ পৃষ্ঠপোষক আছিল।

মাৰিয়া টুৰিণৰ ভিচকাউণ্ট ৰেমণ্ড দ্বিতীয় আৰু এলিচ ডি চেভেৰাকৰ তিনিজনী কন্যাৰ ভিতৰৰ এগাৰকী আছিল॥ তিনিওগৰাকী জীয়েক বাৰ্ট্ৰান ডি বৰ্ণৰ মতে “সমগ্ৰ বিশ্বৰ সৌন্দৰ্য্যৰ’’ অধিকাৰী আছিল। মাৰিয়াৰ জন্ম তাৰিখ জনা নাযায়; মৃত্যুৰ চন ১২২২ বুলি ধাৰণা কৰা হয়। বিভিন্ন পুথিত তেওঁৰ নাম মাৰিয়া ডি টুৰেণ আৰু মাৰ্গাৰেট ডি টুৰেণ বুলিও পোৱা যায়। তেওঁ, ভেণ্টডুৰৰ (ক’ৰেজ, ফ্ৰান্স) ভিছকাউণ্ট এবল পঞ্চমৰ সৈতে বিবাহপাশত আবদ্ধ হয়; তেওঁলোকৰ এজন পুত্ৰ এবল (VI) যিয়ে ডাউফিন দে লা ট্যুৰ ডি অভাৰ্গনক বিয়া কৰাইছিল আৰু এগৰাকী কন্যা এলিক্স বা আলাছিয়া আছিল।

মাৰিয়াৰ স্বামী এবল তৃতীয়ৰ নাতি আছিল আৰু ট্ৰবুডৰ বাৰ্ণেষ্ট ড ভেণ্টাডৰ্ণৰ পৃষ্ঠপোষক আছিল আৰু এবল লে চেণ্টুনৰ আজোনাতি, যাক ট্ৰবুডৰ লিখনি পদ্ধতিৰ এজন সৃষ্টিকৰ্তা বুলি বিবেচনা কৰা হয়।

ট্ৰবুডৰে গ'চেলম ফেইডিট, ডা মংক অফ মণ্ট'ডন, গ'ছবাৰ্ট ডি পুইচিবট, পন্স ডি কেপডুয়েল, গুইৰাউট ডি কেচেৰিঅ’, বাৰ্ট্ৰান ডি বাৰ্ণ আৰু গুই ডি'উচেলকে ধৰি কেইবাজনো ট্ৰবুডৰৰ লেখনীত মাৰিয়াক সম্বোধন বা উল্লেখ কৰা হৈছে। বায়'গ্ৰাফীজ ডীছ ট্ৰবুড'ৰছত লুচিগনানৰ নৱম হিউক মাৰিয়াৰ "নাইট" বুলি এটি কাব্যিক লেখা অন্তৰ্ভুক্ত কৰা হৈছে।

মাৰিয়া ডি ভেণ্টাডৰ্ণ এগৰাকী ট্ৰব’ৰিজ হিচাপে বিশেষ এটি কবিতাৰ কাব্যিক বিতৰ্কৰ বাবে স্থান দখল কৰিছে, যিটো কবিতা তেওঁ গুইডিউচে’লৰ লগত ৰচনা কৰিছিল।  কবিতাটোত বিতৰ্কৰ বিষয়টো আছিল এনে ধৰণৰ,- “এজন পুৰুষে যেতিয়া এগৰাকী মহিলাৰ মন জয় কৰাত কৃতকাৰ্য হয়, তাৰ পিছত সেই পুৰুষজন মহিলাগৰাকীৰ সমান হৈ যায় নে তেওঁৰ দাস হৈ যায়। ’’ মাৰিয়াৰ মতে পিছৰটোহে।

## তথ্য সূত্ৰ

শ্ৰেণী:মৃত ব্যক্তি
শ্ৰেণী:কবি
বেগম জান (২০১৭ চলচ্চিত্ৰ)

**বেগম জান** ()  ২০১৭ চনৰ ভাৰতীয় হিন্দী পিৰিয়দ নাট্যধৰ্মী ছবি। এইখনৰ পৰিচালনা আৰু সহ-লেখক ৰাষ্ট্ৰীয় চলচ্চিত্ৰ বঁটা বিজয়ী পৰিচালক শ্ৰীজিৎ মুখাৰ্জীৰ। বেগম জান মুখাৰ্জীৰ প্ৰথম হিন্দী পৰিচালনা। প্ৰযোজনা কৰিছে মুকেশ ভাট, বিশেষ ভাট আৰু প্লে এণ্টাৰটেইনমেণ্টে। ছবিখনৰ কাৰ্যবাহী প্ৰযোজক  সাক্ষী ভাট আৰু শ্ৰী ভেংকটেশ ফিল্মছ; সহযোগী প্ৰযোজক কুমকুম চাইগল। চিনেমেট’গ্ৰাফী গোপী ভগতৰ। গীতৰ কথা, অতিৰিক্ত চিত্ৰনাট্য আৰু সংলাপ ৰচনা কৰিছে কৌছাৰ মুনীৰ আৰু ৰাহত ইন্দোৰীয়ে।

২০১৭ চনৰ ১৪ এপ্ৰিলত ছবিখনে মুক্তি পায়। ১৯৪৭ চনত ভাৰতৰ স্বাধীনতা আন্দোলনৰ পটভূমিত নিৰ্মিত ছবিখনত বিদ্যা বালানে বেশ্যালয়ৰ গৰাকিনীৰ চৰিত্ৰত অভিনয় কৰিছে। এইখন সমালোচকৰ প্ৰশংসিত বাংলা ছবি ৰাজকাহিনীৰ (২০১৫) হিন্দী পুনৰ্নিৰ্মাণ। ছবিখনে নিৰ্মাণ খৰচ ঘূৰাই পাবলৈ সক্ষম হয় আৰু ব্যৱসায়িকভাৱে ইয়াক "এভাৰেজ" বুলি ঘোষণা কৰা হয়।
## নিৰ্মাণ
বেগম জান ২০১৫ চনত মুক্তি পোৱা এখন বাংলা ছবি ৰাজকাহিনীৰ পুনৰ্নিৰ্মাণ। ২০১৬ চনৰ জুন মাহৰ পৰা ছবিখনৰ মূল চিত্ৰগ্ৰহণ ২০১৬ চনৰ জুন মাহৰ পৰা  আৰম্ভ হৈছিল আৰু ২০১৬ চনৰ আগষ্ট মাহত ঝাৰখণ্ডৰ ডুমকা জিলাৰ ৰাণীশ্বৰ ব্লকত সম্পূৰ্ণ হৈছিল।

## তথ্য সংগ্ৰহ

## বাহ্যিক সংযোগ
*
*
শ্ৰেণী:হিন্দী চলচ্চিত্ৰ
শ্ৰেণী:২০১৭ বৰ্ষৰ চলচ্চিত্ৰ
শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
হিনা জিলানী

**হিনা জিলানী** (জন্ম:১৯ ডিচেম্বৰ ১৯৫৩) পাকিস্তানৰ উচ্চতম ন্যায়ালয়ৰ এগৰাকী অধিবক্তা৷ তেওঁ পঞ্জাৱৰ লাহোৰৰ মানৱ অধিকাৰৰ অধিবক্তা।তেওঁ পাকিস্তানৰ প্ৰথমটো সৰ্বমহিলা আইন সংস্থা, পাকিস্তানৰ প্ৰথম আইনী সাহায্য কেন্দ্ৰ আৰু মহিলা কাৰ্য্য মঞ্চৰ সহ-প্ৰতিষ্ঠাপক আছিল। 

## প্ৰাৰম্ভিক জীৱন আৰু শিক্ষা
জিলানীৰ জন্ম আৰু প্ৰতিপালন হৈছিল লাহোৰ,পাকিস্তানত। আইনত স্নাতক হোৱাৰ পিছত ১৯৭৯ চনত বেৰিষ্টাৰ ইজাজ হুছেইন বতালৱীৰ আইন চেম্বাৰত তেওঁ যোগদান কৰে আৰু আইন চৰ্চা আৰম্ভ কৰে৷ সেইসময়ত পাকিস্তান সামৰিক আইনৰ অধীনত আছিল।

## কৰ্মজীৱন
১৯৮০ চনৰ ফেব্ৰুৱাৰী মাহত ভগ্নী আছমা জাহাংগীৰৰ সৈতে জিলানীয়ে লাহোৰত পাকিস্তানৰ প্ৰথমটো সৰ্বমহিলা আইনী সাহায্য প্ৰেকটিছ এ জি এইচ এছ লিগেল এড চেল (এ এল এ চি)ৰ সহ-প্ৰতিষ্ঠা কৰে। প্ৰথম অৱস্থাত ইয়াৰ কাম-কাজ কেৱল মহিলাক আইনী সাহায্য প্ৰদানৰ মাজতে সীমাবদ্ধ আছিল যদিও এই কাৰ্য্যকলাপ ক্ৰমান্বয়ে বৃদ্ধি পাই আইনী শিক্ষা, শোষণৰ পৰা সুৰক্ষা, আইনী গৱেষণা, পৰামৰ্শ আদি অন্তৰ্ভুক্ত হৈ পৰিল। ইয়াৰ উপৰিও তেওঁ পাকিস্তানৰ মানৱ অধিকাৰ আয়োগৰ লগতে ১৯৮০ চনত বৈষম্যমূলক আইন প্ৰণয়নৰ বিৰুদ্ধে প্ৰচাৰ চলাবলৈ স্থাপিত হোৱা ৱমেনছ একচন ফ’ৰাম (ডব্লিউ এ এফ) নামৰ এডভোকেচি গ্ৰুপৰ অন্যতম প্ৰতিষ্ঠাপক। জিলানীয়ে ১৯৮৬ চনত পাকিস্তানৰ প্ৰথমটো আইনী সাহায্য কেন্দ্ৰও প্ৰতিষ্ঠা কৰে। প্ৰ' ব'নো আইনী সাহায্য প্ৰদান কৰাৰ উপৰি তেওঁ ১৯৯১ চনত *দস্তক* নামৰ মহিলা আশ্ৰয় শিবিৰ স্থাপন কৰাত সহায় কৰে। আশ্ৰয় শিবিৰ পৰিচালনাৰ উপৰিও দস্তকে মানৱ অধিকাৰ আৰু মহিলাৰ সুৰক্ষাৰ বাবে সজাগতা সৃষ্টিৰ বাবে কৰ্মশালাৰ আয়োজন কৰে।

জিলানী ৰাষ্ট্ৰসংঘৰ মানৱ অধিকাৰ পৰিষদ, কাৰ্টাৰ চেণ্টাৰ আৰু ৰাষ্ট্ৰসংঘৰ মহিলা সন্মিলনৰ সৈতেও জড়িত। ২০১৯ চনত ব্ৰিটেইনৰ বৈদেশিক কাৰ্যালয়ে তেওঁক বিশেষজ্ঞৰ পেনেলত নিযুক্তি দিয়ে যাতে সমগ্ৰ বিশ্বতে সংবাদ মাধ্যমৰ স্বাধীনতা সুৰক্ষিত কৰাৰ বাবে আইনী কাঠামো প্ৰস্তুত কৰিব পাৰে।
## তথ্যসূত্ৰ

শ্ৰেণী:পাকিস্তানৰ মহিলা অধিকাৰ কৰ্মী
শ্ৰেণী:অধিবক্তা
শ্ৰেণী:পাকিস্তানৰ ব্যক্তি
ক'লো (নৃত্য)

**ক'লো** () হৈছে দক্ষিণ স্লাভিক বৃত্ত নৃত্য, এই নামেৰে বছনিয়া আৰু হাৰ্জেগোভিনা, ক্ৰ'ৱেচিয়া আৰু ছাৰ্বিয়াত পোৱা যায়। ইয়াক ইউনেস্ক'ৰ ছাৰ্বিয়াৰ বাবে অস্পষ্ট সাংস্কৃতিক ঐতিহ্যৰ তালিকাত সন্নিবিষ্ট কৰা হৈছে।  হাংগেৰীৰ সম্প্ৰদায়সমূহো এই পৰম্পৰাৰ দ্বাৰা প্ৰভাৱিত হৈছিল, য'ত একেধৰণৰ নৃত্যক কালালা নামেৰে জনা যায়।

## বিৱৰণ
সাধাৰণতে কমেও তিনিজন আৰু কেইবা ডজনলৈকে লোকৰ গোটৰ মাজত এই চক্ৰ নৃত্য পৰিবেশন কৰা হয়। নৃত্যশিল্পীসকলে ইজনে সিজনৰ হাত বা ইজনে সিজনৰ কঁকালত ধৰি ৰাখে। ইহঁতে এটা বৃত্ত, এটা শৃংখল বা একাধিক সমান্তৰাল ৰেখা গঠন কৰে।

ক’লোত কঁকালৰ ওপৰলৈ প্ৰায় কোনো ধৰণৰ গতিৰ প্ৰয়োজন নহয়। মূল পদক্ষেপবোৰ শিকিবলৈ সহজ। অভিজ্ঞ নৃত্যশিল্পীসকলে বিভিন্ন অলংকাৰিক উপাদান, যেনে ছিংকোপেটেড ষ্টেপ যোগ কৰি গুণগততা প্ৰদৰ্শন কৰে। প্ৰতিটো অঞ্চলৰ অন্ততঃ এটাকৈ অনন্য ক'লো থাকে। নৃত্য আয়ত্ত কৰাটো কঠিন আৰু আনকি বেছিভাগ অভিজ্ঞ নৃত্যশিল্পীয়েও সকলোবোৰ আয়ত্ত কৰিব নোৱাৰে।

ক'লো বিয়া, সামাজিক, সাংস্কৃতিক আৰু ধৰ্মীয় অনুষ্ঠানত পৰিবেশন কৰা হয়।   কিছুমান নৃত্যত পুৰুষ-মহিলা উভয়ে একেলগে নাচিব লাগে, আন কিছুমানত কেৱল পুৰুষ বা কেৱল মহিলাৰ প্ৰয়োজন হয়।

### সংগীত
সংগীত সাধাৰণতে দ্ৰুতগতিত চলি থাকে। এই নৃত্যটো এণ্টনিন ড্ভোৰাকে তেওঁৰ স্লাভনিক নৃত্যত ব্যৱহাৰ কৰিছিল – ছাৰ্বিয়ান ক'লো হৈছে অপাছ ৭২ৰ সপ্তম নৃত্য।

## পৰম্পৰাগত নৃত্যৰ সাজ-পোছাক
পৰম্পৰাগত নৃত্যৰ সাজ-পোছাক অঞ্চলভেদে বেলেগ বেলেগ। সীমান্তৱৰ্তী অঞ্চলসমূহ বেছিভাগেই ইটোৱে সিটোৰ সৈতে অধিক মিল আছে।

সামাজিক অনুষ্ঠানত বিভিন্ন কলো পৰিবেশন কৰা হয়। প্ৰায়ে এটা অঞ্চলৰ বাবে অনন্য পৰম্পৰাগত সাজ-পোছাক পৰিধান কৰা হয়। আটাইতকৈ সাধাৰণ কলো হ'ল নাৰোডনো কলো বা ড্ৰমেছ; এটা মানক পদক্ষেপ আৰু তাৰ পিছত একৰ্ডিয়ন সংগীত।

## তথ্য সংগ্ৰহ

শ্ৰেণী:নৃত্য
এলেনা ভেলেৰিয়েভনা মিলাছিনা

**এলেনা ভেলেৰিয়েভনা মিলাছিনা** (, ৰাছিয়ান: Елена Валерьевна Милашина, ৰোমানীকৃত: য়েলেনা ভেলেৰিয়েভনা মিলাছিনা; জন্ম ১৯৭৭)  ''নোভায়া গাজেটাৰ'' এগৰাকী ৰাছিয়ান তদন্তকাৰী সাংবাদিক। তেওঁৰ কৰ্মৰাজিৰ বাবে একাধিক বঁটা লাভ কৰিছে।

এক দশকৰো অধিক সময়ৰ ভিতৰত মিলাছিনাক তেওঁৰ কামক লৈ একাধিকবাৰ ভাবুকি আৰু আক্ৰমণৰ সন্মুখীন হৈছে। ২০২৩ চনত চেচেনিয়াত হোৱা এটা বিচাৰৰ বাতৰি পৰিৱেশন কৰি থকাৰ সময়তে তেওঁক গুৰুতৰভাৱে প্ৰহাৰ কৰা হৈছিল।

## প্ৰাৰম্ভিক জীৱন আৰু শিক্ষা
১৯৭৭ চনত জন্মগ্ৰহণ কৰা এলেনা মিলাছিনাই ১৯৯৪–৯৫ চনত FLEX বিনিময় কাৰ্যসূচীত অংশগ্ৰহণ কৰে; এই অভিজ্ঞতাই তেওঁক মস্কো ৰাজ্যিক বিশ্ববিদ্যালয়ত প্ৰৱেশ কৰিবলৈ সহায় কৰিছিল।

## কৰ্ম জীৱন
1997 চনত, মিলাশিনাই নোভায়া গেজেটাৰ বাবে এজন প্ৰতিবেদক আৰু সাংবাদিক হিচাপে কাম কৰিবলৈ আৰম্ভ কৰিছিল, একে সময়তে পঢ়িও আছিল। তেওঁৰ এজন মেণ্টৰ আছিল আন্না পলিটকোভস্কায়া। 2001 চনত, তেওঁ মস্কো ৰাজ্যিক বিশ্ববিদ্যালয়ৰ সাংবাদিকতা অনুস্থানৰ পৰা স্নাতক হয়।

মিলাশিনাৰ পেছাদাৰী ক্ষেত্ৰৰ আগ্ৰহৰ অঞ্চলসমূহৰ ভিতৰত অন্তৰ্ভুক্ত হৈছে দুৰ্নীতি, উত্তৰ ককেশাস বিশেষকৈ চেচনিয়াত হোৱা মানৱ অধিকাৰ লংঘনৰ ঘটনা। বিশেষকৈ, তেওঁ 2004 চনৰ বেছলান বিদ্যালয় অবৰোধ, 2006 চনত আন্না পলিটকোভস্কায়াৰ হত্যাকাণ্ড, 2008 চনৰ দক্ষিণ অছেটিয়াৰ সংঘৰ্ষ, আৰু 2009 চনৰ নাটালিয়া এষ্টেমিৰোভার অপহৰণ আৰু হত্যাৰ তদন্তত কৰ্মৰত আছিল। তেওঁ চেচনিয়াত সমকামী জনগোষ্ঠীৰ ওপৰত হোৱা নিৰ্যাতনৰ ক্ষেত্ৰতো প্ৰতিবেদন দাখিল কৰিছিল।

তেওঁ নিজৰ সহকৰ্মী আন্না পলিটকোভস্কায়াৰ আৰম্ভ কৰা অনুসন্ধানসমূহ অব্যাহত ৰাখিছিল। পলিটকোভস্কায়াক ২০০৬ চনত মস্কোত হত্যা কৰা হৈছিল। লগতে, তেওঁ উত্তৰ ককেশাসত সংঘটিত ঘটনাসমূহৰ ওপৰত নিজৰ স্বাধীন অনুসন্ধানো চলাই গৈছিল।

## আক্ৰমণ আৰু ভাবুকি
২০১২ চনৰ ৫ এপ্ৰিলৰ পুৱাৰ ভাগত মস্কোৰ বালাশিখা চুবুৰীত বন্ধু এলা আছ'য়ানৰ সৈতে মিলাছিনাক দুজন অজ্ঞাত আক্ৰমণকাৰীয়ে আক্ৰমণ কৰে।

২০২০ চনৰ ৬ ফেব্ৰুৱাৰী তাৰিখে, চেচনিয়াৰ গ্ৰোজনীলৈ এটা মামলাৰ শুনানিত অংশগ্ৰহণ কৰিবলৈ গৈ থাকোঁতে, মিলাশিনা আৰু মানৱ অধিকাৰ বিষয়ক আইনজীবী মাৰিনা ডুব্ৰোভিনাক অজ্ঞাত মহিলা আক্ৰমণকাৰীসকলে কণ্টিনেণ্টেল হোটেলৰ লবীত আক্ৰমণ কৰি প্ৰহাৰ কৰিছিল।

*নোভায়া গাজেটা*ই ২০২২ চনৰ ৮ ফেব্ৰুৱাৰীত ৰিপ'ৰ্ট কৰিছিল যে মিলাছিনাই তেওঁৰ বিৰুদ্ধে ভাবুকি দিয়াৰ বাবে ৰাছিয়া এৰি যাবলৈ বাধ্য হৈছে।

২০২৩ চনৰ জুলাই মাহত চেচেনিয়াত এটা সশস্ত্ৰ গোটে আক্ৰমণ কৰা বুলি কোৱাৰ পিছত মিলাছিনা আৰু জাৰেমা মুছায়েভাৰ অধিবক্তা আলেকজেণ্ডাৰ নেমভক চিকিৎসালয়ত ভৰ্তি কৰা হয়, যাৰ বিচাৰ মিলাছিনাই প্ৰতিবেদন প্ৰস্তুত কৰি আছিল। মেম'ৰিয়েল মানৱ অধিকাৰ সংস্থাৰ মতে, আক্ৰমণকাৰীসকলে মিলাছিনাৰ মূৰৰ চুলি কাটি চেলিয়নকা আক্ৰমণ বুলি জনাজাত সেউজীয়া ৰংৰে ঢাকি দিছিল, একে সময়তে তাইক গুচি যাবলৈ আৰু কোনো প্ৰবন্ধ লিখিব নালাগে বুলি কৈছিল। মিলাছিনা আৰু নেমভক বিমানেৰে মস্কোলৈ লৈ যোৱা হয়, য'ত মিলাছিনাক মগজুৰ আঘাতজনিত কাৰনত, হাতৰ অসংখ্য ফ্ৰেকচাৰ আৰু ঘাঁৰ বাবে চিকিৎসালয়ত ভৰ্তি কৰা হয়।

## বঁটা আৰু সন্মান
*২০০১ চনত ৰাছিয়াৰ গোল্ডেন পেন [ru] তদন্তকাৰী সাংবাদিকতা বিভাগত ৰাছিয়াৰ চাবমেৰিন কুৰ্স্ক (K-141)ৰ বিষয়ে ধাৰাবাহিকভাৱে সামগ্ৰীৰ বাবে
*হিউমেন ৰাইটছ ৱাচৰ এলিছন ডেছ ফৰ্জেছ বঁটা অসাধাৰণ সক্ৰিয়তাৰ বাবে (২০০৯)

*নাইট-ৱালেছ ফেল'শ্বিপ ফৰ জাৰ্নেলিষ্ট (২০০৯-২০১০)
*আন্তৰ্জাতিক সাহসী মহিলা বঁটা (২০১৩)
*বিনামূলীয়া মিডিয়া বঁটা (২০১৬)

## তথ্য সূত্ৰ
লিণ্ডো

**লিণ্ডো** () হৈছে ডাব্ৰ’ভনিক আৰু ক্ৰ’ৱেচিয়াৰ ডাব্ৰ’ভনিক অঞ্চলৰ এক জনপ্ৰিয় নৃত্য। ১৮ শতিকাৰ শেষৰ ফালে পূব ভূমধ্যসাগৰৰ পৰা আহি ১৯ শতিকাৰ এড্ৰিয়াটিক উপকূললৈ বিয়পি পৰা লিজেৰিকা (তিনিটা তাঁৰযুক্ত পুৰণি দক্ষিণ ডালমেটিয়ান বাদ্যযন্ত্ৰ)ৰ সংগীতত ইয়াক নৃত্য কৰা হয়। 

এতিয়া ইয়াক ডাব্ৰ'ভনিকৰ উপকূলীয় অঞ্চল, ক'নাভলে অঞ্চল, ডাব্ৰ'ভনা প্ৰিমৰ্জেৰ পেলজেছাক উপদ্বীপ (ডাব্ৰ'ভনিক পশ্চিম উপকূল), আৰু ম্লজেট আৰু লাষ্টোভ' দ্বীপসমূহৰ লগতে হাৰ্জেগোভিনাৰ কিছু অংশত ব্যাপকভাৱে পৰিবেশন কৰা হয়। আগতে কেৱল বেল’ৰ সংগীততহে পৰিবেশন কৰা হৈছিল। নৃত্যৰ মাষ্টৰে লিজেৰিকা বাওঁ আঁঠুত ৰাখি সোঁ ভৰিৰে ছন্দটো টিপি নৃত্যশিল্পীসকলক ছন্দটো নিৰ্দেশ দি বজায়। আদেশ দিয়া (ছন্দত, হাস্যৰসময়ী আৰু প্ৰায়ে দ্বৈত অৰ্থৰ) নৃত্যৰ মাষ্টৰৰ চাৰিওফালে বৃত্তৰ দৰে গতি কৰে। কোনে কাৰ লগত নাচিব সেইটোও তেওঁ সিদ্ধান্ত লয় আৰু নৃত্যৰ আকৃতিৰ পৰিৱৰ্তন পৰিচালনাৰ লগতে নৃত্যশিল্পীসকলক ইম্প্ৰভাইজেচনত প্ৰতিযোগিতাত অংশগ্ৰহণ কৰিবলৈ উৎসাহিত কৰে। 

লিন'ৰ পৰম্পৰাক ডাব্ৰ'ভনিকৰ দ্য ফ'ক'ল এনচেম্বল লিন'ৱে জীয়াই ৰাখিছে।

## নামৰ উৎপত্তি

এসময়ৰ কিংবদন্তি নৃত্য নেতা নিকোলা লালেৰ নামেৰে এই নৃত্যৰ নামকৰণ কৰা হয় যিজন জুপা ডুব্ৰ’ভাচকাৰ পৰা লিন’ নামেৰে পৰিচিত। তেওঁৰ বংশধৰসকল আজিকালি জুপা ডুব্ৰ’ভাচকাত থাকে।

আজি তেওঁৰ প্ৰপৌত্ৰ মাৰিঅ’ই এই পৰম্পৰা অব্যাহত ৰাখিছে আৰু লিন’ত লিজেৰিকা খেলে।

## তথ্য সংগ্ৰহ

শ্ৰেণী:নৃত্য
শ্বীমা কেৰমানী

**শ্বীমা কেৰমানী** (; জন্ম: ১৬ জানুৱাৰী ১৯৫১) এগৰাকী পাকিস্তানী শাস্ত্ৰীয় নৃত্যশিল্পী আৰু সমাজ কৰ্মী। তেখেত তেহৰিক-ই-নিছৱান কালচাৰেল একচন গ্ৰুপ (মহিলা আন্দোলন)ৰ প্ৰতিষ্ঠাপক। তেখেত ভাৰতনাট্যম নৃত্যৰ প্ৰতিনিধিও। কেৰমানী পাকিস্তানৰ কৰাচীত বাস কৰা এগৰাকী প্ৰখ্যাত শাস্ত্ৰীয় নৃত্যশিল্পী, নৃত্য পৰিচালক, নৃত্য গুৰু, নাট্য অনুশীলনকাৰী, অভিনেত্ৰী, পৰিচালক, প্ৰযোজক, টিভি অভিনেত্ৰী৷ তেওঁ সংস্কৃতি, নাৰীৰ অধিকাৰকে প্ৰমুখ্য কৰি শান্তিৰ বিষয়সমূহৰ পোষকতা কৰে। 
## প্ৰাৰম্ভিক জীৱন আৰু শিক্ষা
১৯৫১ চনৰ ১৬ জানুৱাৰীত পঞ্জাৱৰ ৰাৱালপিণ্ডিত কেৰমানীয়ে জন্মগ্ৰহণ কৰিছিল। তেওঁৰ পিতৃয়ে পাকিস্তান সেনাবাহিনীত কাৰ্যনিৰ্বাহ কৰিছিল আৰু ব্ৰিগেডিয়াৰ হিচাপে অৱসৰ গ্ৰহণ কৰিছিল৷ তাৰ পিছত তেওঁ কৰাচী ইলেক্ট্ৰিক চাপ্লাই কৰ্প'ৰেশ্যনৰ অধ্যক্ষ হিচাপে নিযুক্তি লাভ কৰিছিল। তেওঁৰ পৈতৃক পৰিয়াল লক্ষ্ণৌ চহৰৰ৷ আৰু ইয়াৰ বংশ ইৰাণৰ কেৰমান চহৰৰ লগত সংপৃক্ত৷ আনহাতে তেওঁৰ মাতৃৰ পৰিয়ালৰ হায়দৰাবাদ ডেক্কানৰ।

কেৰমানীৰ দুগৰাকী ভাই-ভনী আছে৷ তেওঁ পাকিস্তানৰ বিভিন্ন চহৰৰ কনভেণ্ট স্কুলৰ পৰা শিক্ষা লাভ কৰে য'ত তেওঁৰ পিতৃ কিছুমান বিশেষ পদত অধিষ্ঠিত আছিল।স্কুলৰ ছুটীৰ সময়ত কেৰমানীয়ে ভাৰতত বাস কৰা মাতৃৰ ফালৰ পৰা ককা-আইতাকক লগ কৰিবলৈ গৈছিল আৰু তাতেই তেওঁৰ পৰিৱেশন কলাৰ প্ৰতি আগ্ৰহ গঢ় লৈ উঠিছিল।
## সামাজিক সক্ৰিয়তা
কেৰমানীয়ে নিজকে নাৰীবাদী আৰু মাৰ্ক্সবাদী হিচাপে পৰিচয় দিয়ে। তেওঁ উপলব্ধি কৰিছিল যে পাকিস্তানী সমাজৰ মহিলাসকলে সমাজত সমতা লাভ কৰিব নোৱাৰে গতিকে তেওঁ 'তেহৰিক-ই-নিছৱান' (মহিলা আন্দোলন) নামৰ এক আন্দোলন আৰম্ভ কৰিছিল আৰু তেওঁলোকৰ অধিকাৰ, স্বাস্থ্যজনিত বিষয়, শিক্ষা আৰু সমতাৰ বাবে মাত মাতিছিল।

## তথ্যসূত্ৰ

শ্ৰেণী:পাকিস্তানৰ ব্যক্তি
শ্ৰেণী:পাকিস্তানৰ অভিনেত্ৰী
শ্ৰেণী:পাকিস্তানৰ মহিলা অধিকাৰ কৰ্মী
শ্ৰেণী:নৃত্যশিল্পী
শ্ৰেণী:সমাজকৰ্মী
ইঅ’ছ

**ইঅ'ছ** (/ˈiːɒs/; ইংৰাজী: Eos) প্ৰাচীন গ্ৰীক পৌৰাণিক কাহিনী আৰু ধৰ্ম অনুসৰি দোকমোকালিৰ দেৱী আৰু ব্যক্তিত্ব৷ এই দেৱীয়ে প্ৰতিদিনে পুৱা অ'চেনাছ নদীৰ প্ৰান্তত অৱস্থিত নিজৰ আৱাসৰ পৰা উঠি ৰাতিৰ আন্ধাৰ আঁতৰাই পোহৰ বিলাই দিয়ে বুলি বিশ্বাস কৰা হয়। গ্ৰীক পৰম্পৰা আৰু কবিতাত তেওঁক অতি কামুক দেৱী হিচাপে চিহ্নিত কৰা হৈছে, তেওঁ অসংখ্য মানৱ প্ৰেমিকৰ সৈতে নিজৰ সন্তুষ্টিৰ সম্পৰ্ক স্থাপন কৰিছিল আৰু তেওঁলোকৰ সন্তানৰ মাতৃ হৈছিল। ৰোমান দেৱী অৰোৰা (Aurora) আৰু ঋগ্বেদিক উষা তথা পূৰ্বৰ ভাৰত-ইউৰোপীয় দেৱী হাউছছৰ (Hausos) সমকক্ষ হিচাপে তেওঁক গণ্য কৰা হয়। ইঅ'ছ বা তেওঁৰ পূৰ্বৰ প্ৰ'ট'-ইণ্ডো-ইউৰোপিয়ান (পিআইই) পূৰ্বপুৰুষসকলেও প্ৰেম দেৱী এফ্ৰোডাইটি সৈতে কেইবাটাও উপাদান ভাগ কৰে, যিয়ে হয়তো তেওঁৰ ওপৰত ইঅ'ছৰ প্ৰভাৱ বা অন্যথা দুয়োগৰাকী দেৱীৰ বাবে এক উমৈহতীয়া উৎপত্তিৰ ইংগিত দিয়ে। প্ৰচলিত পৰম্পৰাত এফ্ৰোডাইটিয়েই ইঅ’ছৰ অসংখ্য প্ৰেমৰ আঁৰৰ অপৰাধী, তেওেঁই দেৱীক মৰ্ত্যলোকৰ প্ৰতি অতৃপ্ত কামনাৰ অভিশাপ দিছিল।
গ্ৰীক সাহিত্যত ইঅ’ছক টাইটান দেৱতা হাইপেৰিয়ান আৰু থেইয়াৰ কন্যা, সূৰ্য্য দেৱতা হেলিঅ’ছ আৰু চন্দ্ৰদেৱী ছেলেনেৰ ভগ্নী হিচাপে উপস্থাপন কৰা হৈছে। কিছুমান বিৰল পৰম্পৰা মতে তেওঁ টাইটান দেৱতা পল্লাৰ কন্যা। প্ৰতিদিনে তেওঁ নিজৰ দুটা ঘোঁৰাই টনা ৰথখন চলাই নতুন দিনৰ আৰম্ভনি আৰু ভাতৃৰ আগমনৰ আগজাননী দিয়ে। এইদৰে, হোমাৰৰ মহাকাব্যসমূহত দেৱীৰ আটাইতকৈ সাধাৰণ উপনামটো হৈছে ৰ'ড'ডাক্টিলছ (Rhododactylos) বা পুৱাৰ আকাশৰ ৰঙৰ দৰে "যাৰ আঙুলিৰ বৰণ গুলপীয়া" আৰু এৰিজেনিয়া (Erigeneia) অৰ্থাৎ "আগতে উপজা"। যদিও মূলতঃ তেওঁ দোকমোকালি আৰু পুৱাৰ সৈতে জড়িত, বহু সময়ত তেওঁ হেলিঅ’ছৰ সমগ্ৰ যাত্ৰাৰ সময়ছোৱাত তেওঁৰ লগত গৈছিল, আৰু এইদৰে আনকি গধূলিৰ সময়তো তেওঁক দেখা যায়।

ইঅ'ছ কেইবাবাৰো মৰ্ত্যলোকৰ পুৰুষৰ প্ৰেমত পৰিছিল, আৰু পুৰুষ দেৱতাই মৰ্ত্যলোক নাৰীক যিদৰে অপহৰণ কৰিছিল, সেইদৰেই তেওঁ পুৰুষক অপহৰণ কৰিছিল। তেওঁৰ আটাইতকৈ উল্লেখযোগ্য মৰ্ত্যলোকৰ প্ৰেমিক হৈছে ট্ৰ’জান ৰাজকুমাৰ টাইথ’নাছ, যাৰ বাবে তেওঁ অমৰত্বৰ উপহাৰ নিশ্চিত কৰিছিল, কিন্তু চিৰন্তন যৌৱন দিব পৰা নাছিল, যাৰ ফলত তেওঁ অনন্তকালৰ বাবে মৃত্যুবৰণ নকৰাকৈয়ে বয়সীয়াল হৈ পৰিছিল। আন এটা কাহিনীত তাই এথেন্সৰ চেফালাছক তেওঁৰ ইচ্ছাৰ বিৰুদ্ধে কঢ়িয়াই লৈ ফুৰিছিল, কিন্তু শেষত তেওঁক পত্নীৰ ওচৰলৈ ঘূৰি যাবলৈ এৰি দিছিল৷

## ব্যুৎপত্তি
Ἠώς / Ēṓs ৰ আদি-গ্ৰীক ৰূপটো *ἀυhώς / auhṓs হিচাপে পুনৰ নিৰ্মাণ কৰা হৈছে। এই শব্দৰ সৈতে বৈদিক দেৱী ঊষা, লিথুৱেনিয়াৰ দেৱী অশ্ৰিনে (Aušrinė)আৰু ৰোমান দেৱী অৰোৰাৰ (Aurora) সম্পৰ্ক আছে, এই তিনিও গৰাকী দোকমোকালিৰ (পুৱা) দেৱী।

## কিংবদন্তি
প্ৰতিদিনে ৰাতিপুৱা পুৱাৰ দেৱী ইঅ’ছ সূৰ্য দেৱতা ভাতৃ হেলিঅ’ছৰ বাবে দুৱাৰ খুলি দিয়ে যাতে তেওঁ নতুন দিনৰ আৰম্ভণি কৰিব পাৰে। যদিও প্ৰায়ে হেলিঅ’ছৰ আগমনৰ কথা এবাৰ ঘোষণা কৰিলেই দেৱীৰ কৰ্তব্য শেষ হোৱা যেন লাগে, হোমেৰিক মহাকাব্যবোৰৰ মতে দেৱী গোটেই দিনটো তেওঁৰ লগত থাকে, আৰু সূৰ্যাস্তলৈকে তেওঁক এৰি নাযায়; সেয়েহে "ইঅ'ছ" কিছুমান গ্ৰন্থত "হেলিঅ'ছ" বুজাবৰ বাবে "ইঅ'ছ" শব্দটো ব্যৱহাৰ কৰিব পাৰে। খ্ৰীষ্টীয় ষষ্ঠ শতিকাত হিৰো আৰু লিয়াণ্ডাৰ (Hero and Leander) নামৰ কাহিনীৰ মুছায়েছে কৰা পৰিবেশনত ইঅ'ছৰ কথা সূৰ্য্যোদয় আৰু সূৰ্যাস্ত দুয়োটা সময়তে উল্লেখ কৰা হৈছে।

## তথ্য সংগ্ৰহ

শ্ৰেণী:গ্ৰীক কিংবদন্তি
বাল

**বাল** আছিল উত্তৰ-পশ্চিম চেমিটিক ভাষাত প্ৰাচীন কালত লেভেণ্টত কোৱা এটা উপাধি আৰু সন্মানীয় অৰ্থ 'মালিক' বা 'প্ৰভু'। মানুহৰ মাজত ইয়াৰ ব্যৱহাৰৰ পৰাই ইয়াক দেৱতাৰ ক্ষেত্ৰত প্ৰয়োগ হ’বলৈ ধৰিলে। পণ্ডিতসকলে পূৰ্বে এই থিয়নিমটোক সৌৰ পূজাৰ সৈতে আৰু বিভিন্ন অসম্পৰ্কীয় পৃষ্ঠপোষক দেৱতাৰ সৈতে জড়িত কৰিছিল যদিও শিলালিপিসমূহে দেখুৱাইছে যে বাল নামটো বিশেষভাৱে ধুমুহা আৰু উৰ্বৰতা দেৱতা হাদাদ আৰু তেওঁৰ স্থানীয় প্ৰকাশৰ সৈতে জড়িত আছিল। 

## শব্দৰ উৎপত্তি আৰু অৰ্থ
'বাল' শব্দটো উগাৰিটিক আৰু ফিনিচিয়ান ভাষাৰ '𐤁𐤏𐤋' (baʿal) শব্দৰ পৰা আহৰণ কৰা, যাৰ অৰ্থ 'পতি', 'মালিক' বা 'দেৱতা'। এই শব্দটো মাত্ৰ নাম নহয়, বিশেষণে ব্যৱহাৰ হৈছিল বহু দেৱতাৰ ক্ষেত্ৰত। 

## ধৰ্মীয় পৰিপ্ৰেক্ষিত
বাল প্ৰাচীন কানানী ধৰ্মত কৃষিৰ, বজ্ৰপাতৰ, আকাশৰ, আৰু যুদ্ধৰ দেবতা আছিল। তেওঁক আষ্টাৰটে নামৰ এগৰাকী দেৱীৰ পতিত্ত্ব হিচাপে গণ্য কৰা হৈছিল।

## উগাৰিটিক পাঠসমূহত বাল
উগাৰিটত পোৱা বাল চক্ৰৰ (Baal Cycle) গল্প অনুসৰি, বালে ইয়াম (সমুদ্ৰৰ দেৱতা) আৰু মোত (মৃত্যুৰ দেৱতা)ৰ সৈতে যুদ্ধ কৰিছিল। ইয়াত বালে প্ৰকৃতিৰ পুনৰুজ্জীৱন, বৰ্ষা আৰু কৃষি ফলনক প্ৰতিনিধিত্ব কৰিছিল।

## ইজৰাইলী ধাৰণাত বাল
হিব্ৰু বাইবেলত বালৰ নাম বহু স্থানত উদ্ধৃত আছে, য’ত তেওঁক ‘বহিৰাগত দেৱতা’ হিচাপে বৰ্ণনা কৰা হৈছে। ইলিয়াহ নবীয়ে বালৰ নবীৰ বিপক্ষে যুদ্ধ কৰিছিল বুলি বাইবেলত উল্লেখ আছে (1 Kings 18)।

## সংস্কৃতি আৰু পুৰাতত্ত্ব
বালৰ পূজা লেবানন, সিৰিয়া, ইজৰায়েল, আৰু ফিলিস্তিন অঞ্চলত বিস্তৃত আছিল। বহু বাল মন্দিৰ আৰু মূৰ্তি পুৰাতত্ত্বত পোৱা গৈছে।

## আধুনিক দৃষ্টিভংগী
সমসাময়িক ধৰ্মীয় অধ্যয়নত বালক এক প্ৰাক-মোনথেইজম যুগৰ দেৱতা হিচাপে বিশ্লেষণ কৰা হয়। তেওঁৰ পূজাৰূপ আৰু কাহিনীবোৰ আধুনিক পুৰাতত্ত্ব, ধৰ্মবিজ্ঞান আৰু তুলনামূলক ধৰ্মতত্ত্বৰ অধ্যয়নত গুৰুত্বপূৰ্ণ।

## বাহ্যিক সংযোগ

* 
* Jewish Encyclopedia (1901–1906) "Ba'al", "Ba'al and Ba'al Worship", "Baal-Berith", "Baal-Peor", "Baalim", "Astarte Worship among the Hebrews", &c., *[http://jewishencyclopedia.com/ Jewish Encyclopedia]*, New York: Funk & Wagnalls

## তথ্যসূত্ৰ
শ্ৰেণী:কিংবদন্তি
শ্ৰেণী:লোকগাথা
শ্ৰেণী:দেৱ-দেৱী
শ্ৰেণী:সংস্কৃতি অনুসাৰে দেৱতাসকল
এক চালিছ কি লাষ্ট লোকেল

**এক চালিছ কি লাষ্ট লোকেল** ()  ২০০৭ চনৰ সঞ্জয় খাণ্ডুৰীৰ পৰিচালনাত নিৰ্মিত বলীউডৰ এখন দুঃসাহসিক কমেডী থ্ৰিলাৰ, য'ত অভয় দেওল আৰু নেহা ধুপিয়াই অভিনয় কৰিছে। ২০০৭ চনৰ ১৮ মে'ত ছবিখন মুক্তি পায়।
## অভিনয়
*অভয় দেওল (নীলেশ ৰাস্তোগী)
*নেহা ধুপিয়া (মধু/মালা)
*নৱাজুদ্দিন ছিদ্দিকি
*অশ্বিন মুচৰান
*বিনয় আপ্টে
*স্নেহাল ডাবি
*বীৰেন্দ্ৰ ছাক্সেনা
*অতুল শ্ৰীবাস্তৱ
*মনু ঋষি 

## সঁহাৰি
বলীউড হাংগামাৰ তৰণ আদৰ্শে ছবিখনক ৫ৰ ভিতৰত ৩ টা তাৰকা দি কয় যে "এক চালিছ কি লাষ্ট লোকেল”ৰ কাহিনীত কিছুমান ব্যক্তিগত প্ৰসংগৰ অৱতাৰণাৰ কাৰণে এইখন কিছু ভিন্ন। বক্স অফিচত ছবিখন মূলতঃ মাল্টিপ্লেক্স দৰ্শকক, বিশেষকৈ ডাঙৰ চহৰৰ মাল্টিপ্লেক্সসমূহক লক্ষ্য ৰাখি নিৰ্মাণ কৰা হৈছে। মুম্বাইৰ মাল্টিপ্লেক্সত ছবিখনৰ ব্যৱসায় ইয়াৰ মুম্বায়াৰ সোৱাদৰ বাবে ভাল হ'ব লাগে।" হিন্দুস্তান টাইমছৰ খালিদ মহম্মদে ছবিখনক ৫ টাৰ ভিতৰত ৩ টা তাৰকা দি লিখিছিল "এইসকলে নিজৰ অসাধাৰণ প্ৰতিভা ক’ত লুকুৱাই ৰাখিছিল? ডাঙৰ চিনেমাত দেখা পোৱা নাই কিয়? সঁচাকৈয়ে, কেৱল জেনি মিষ্ট্ৰী-সমৰ্থ-ৰাজৱাৰৰ বাবে আৰু পাগল আনন্দময় মনোভাৱৰ বাবে লাষ্ট লোকেল চাবলগীয়া হৈছে।" ইণ্ডিয়ান এক্সপ্ৰেছৰ শুভ্ৰ গুপ্তাই লিখিছে " অলপ বেছি দীঘলীয়া হৈছে, কিছুমান দৃশ্যত দম বন্ধ হৈ যায়। প্ৰায়বোৰ প্ৰথম ছবিৰ ২০ মিনিট আৰু চুটি হ’লে এখন সুন্দৰ ছবি হ’লহেঁতেন।  এইখন সেইসকল দৰ্শকৰ বাবেও নহয়, যি সহজে নাৰাজ হৈ যায়; এইখন বাকীসকল দৰ্শকৰ বাবেও।"

## তথ্য সংগ্ৰহ

## বাহ্যিক সংযোগ
* 
শ্ৰেণী:হিন্দী চলচ্চিত্ৰ
শ্ৰেণী:২০০৭ বৰ্ষৰ চলচ্চিত্ৰ
শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
অৰংগেত্ৰম (১৯৭৩ চলচ্চিত্ৰ)

**অৰংগেত্ৰম** (; উচ্চাৰণ: aɾaŋɡeːʈram; অনু: প্ৰথম প্ৰদৰ্শন) ১৯৭৩ চনৰ কে বালাচন্দৰ ৰচিত আৰু পৰিচালিত, ভাৰতীয় তামিল ভাষাৰ এখন নাট্যধৰ্মী ছবি।  ছবিখনত মুখ্য ভূমিকাত অভিনয় কৰিছে প্ৰমীলাই। সহযোগী চৰিত্ৰত আছে এছ ভি চুব্বায়া, শিৱকুমাৰ, শশীকুমাৰ, কমল হাছান, এম এন ৰাজম, সুন্দৰী বাই আৰু চেন্থামৰাই আদি। ইয়াত এগৰাকী যুৱতীয়ে নিজৰ ৰক্ষণশীল কিন্তু দৰিদ্ৰ পৰিয়ালটোক পোহপাল দিবলৈ বেশ্যাবৃত্তিৰ কাম কৰে।

কমল হাছানে অৰংগেত্ৰমত প্ৰথম প্ৰাপ্তবয়স্ক চৰিত্ৰত অভিনয় কৰে। আনহাতে প্ৰমীলা, জয়াচিত্ৰা আৰু জয়াসুধাই এই ছবিখনৰ জৰিয়তে তামিল ছবিত আত্মপ্ৰকাশ কৰে। ভি কুমাৰে এই ছবিখনৰ সংগীত ৰচনা কৰিছিল, যিখন ছবি আছিল তেওঁ কাম কৰা শেষ বালাচন্দৰৰ ছবি। চিনেমেট’গ্ৰাফী বি.এছ.লোকানাথৰ আৰু সম্পাদনাত আছিল এন.আৰ.কিট্টু।

১৯৭৩ চনৰ ৯ ফেব্ৰুৱাৰীত মুক্তি পোৱা অৰংগেত্ৰম ছবিখনত কঠোৰ বাৰ্তা আৰু অতি সাহসী দৃশ্য অন্তৰ্ভূক্ত হৈছিল আৰু মুক্তিৰ পিছত বিতৰ্কৰ সৃষ্টি কৰিছিল। তথাপিও ছবিখনে ব্যৱসায়িকভাৱে সফলতা লাভ কৰিছিল। ১৯৭৪ চনত ইয়াক তেলেগু ভাষাত জীৱিত ৰংগম (১৯৭৪) নামেৰে  আৰু হিন্দী ভাষাত  আইনা হিচাপে পুনৰ নিৰ্মাণ কৰা হয়। হিন্দী সংস্কৰণৰ পৰিচালক বালাচন্দৰ নিজেই আছিল।   

## তথ্য সংগ্ৰহ

## বাহ্যিক সংযোগ
*  

শ্ৰেণী:তামিল চলচ্চিত্ৰ
শ্ৰেণী:১৯৭৩ বৰ্ষৰ চলচ্চিত্ৰ
শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
ব্ৰহ্মপুত্ৰ (গ্ৰন্থ)

**ব্ৰহ্মপুত্ৰ** (২੦১৮, ইংৰাজী: *Brahmaputra*) হ’ল ব্ৰহ্মপুত্ৰ নদীৰ বিষয়ে অসমীয়া ভাষাত যোগেন্দ্ৰনাথ শৰ্মাই ৰচনা কৰা এখন গ্ৰন্থ৷ গ্ৰন্থখন ২੦১৮ চনত ডিব্ৰুগড় বিশ্ববিদ্যালয়ৰ প্ৰকাশন শাখাই ‘জ্ঞান-বিচিত্ৰা গ্ৰন্থমালা’ৰ অধীনত প্ৰকাশ কৰে৷ 

## বিষয়বস্তু
ব্ৰহ্মপুত্ৰ পৃথিৱীৰ এখন অন্যতম বৃহৎ নদী৷ তিব্বত, চীন আৰু ভাৰত এই তিনিখন দেশ ব্যাপী থকা ই এখন আন্তৰ্জাতিক নদী৷ ই অসমৰ জনজীৱনৰ বাবে আয়ুসৰেখা স্বৰূপ৷ *ব্ৰহ্মপুত্ৰ* গ্ৰন্থখনত লেখকে ব্ৰহ্মপুত্ৰৰ বৈশিষ্ট্য, গতিপথ, নদীপ্ৰণালী, ইয়াৰ উপনৈসমূহ, ভূতত্ত্ব, ভূ-আকৃতি, ব্ৰহ্মপুত্ৰ অৱবাহিকাৰ জলবায়ু, বান আৰু গৰাখহনীয়া, নদীপথ আৰু পৰিবহণ আদি বিভিন্ন দিশ সামৰি লৈছে৷ গ্ৰন্থখনত মুঠ বাৰটা অধ্যায় আছে৷ 

## লেখকৰ পৰিচয়
লেখক যোগেন্দ্ৰনাথ শৰ্মা এগৰাকী ভূতত্ত্ববিদ আৰু লোকবোধ্য বিজ্ঞানলেখক৷ অসমত নদীৰ বিজ্ঞানসন্মত অধ্যয়নৰ ক্ষেত্ৰখনত তেওঁ এটি সুপৰিচিত নাম৷

## তথ্যসূত্ৰ
শ্ৰেণী:অসমীয়া গ্ৰন্থ
আয়না (১৯৭৪ চলচ্চিত্ৰ)

**আয়না** ()   ১৯৭৪ চনত কে বালাচন্দৰৰ ৰচিত আৰু পৰিচালিত ভাৰতীয় হিন্দী ভাষাৰ এখন নাট্যধৰ্মী ছবি। তামিল ছবি *আৰংগেট্ৰাম*ৰ (১৯৭৩) পুনৰ্নিৰ্মাণ এই ছবিখনত মুমতাজে মুখ্য চৰিত্ৰত আৰু এ কে হেংগল, নিৰুপা ৰয়, ললিতা পাৱাৰ, জয়াসুধা আৰু মদন পুৰীয়ে সহযোগী চৰিত্ৰত অভিনয় কৰিছে। ছবিখনত ৰাজেশ খান্নাক এটা বিশেষ ভূমিকাত দেখা যায়। কাহিনীত এগৰাকী ব্ৰাহ্মণ ছোৱালীয়ে কেনেকৈ নিজৰ বৃহৎ পৰিয়াল পোহপাল দিবলৈ যৌনকৰ্মী হয়গৈ, তাক বৰ্ণনা কৰা হৈছে।
## অভিনয়

*মুমতাজ
*এ কে হেংগল
*নিৰুপা ৰায়
* ৰীতা ভাদুৰী
*আদিল আমন
*য়াচমিন
*ললিতা পাৱাৰ
*মনমোহন কৃষ্ণ
*মদন পুৰী
*জগগীপ 
*ৰাজেশ খান্না

## নিৰ্মাণ
আইনা হৈছে প্ৰমিলা, কমল হাছান আৰু শিৱকুমাৰে অভিনয় কৰা তামিল ছবি অৰংগেত্ৰমৰ পুনৰ্নিৰ্মাণ, যিখন ছবি একেজন পৰিচালকে পৰিচালনা কৰিছিল। এইখনেই আছিল প্ৰথম হিন্দী ছবি য'ত কমল হাছানে টাইটেল কাৰ্ডত নামোল্লেখ নকৰাকৈ অভিনয় কৰিছিল আৰু তেওঁ ছবিখনৰ সহকাৰী নৃত্য পৰিচালক হিচাপেও কাম কৰিছিল। বিয়াৰ পূৰ্বে নায়িকা হিচাপে মুমতাজৰ এইখনেই আছিল শেষ ছবি। পিছলৈ তেওঁ আন্ধিয়াঁ (১৯৯০) ছবিৰে পুনৰ চলচ্চিত্ৰ জগতলৈ উভতি আহে।

## তথ্য সংগ্ৰহ

## বাহ্যিক সংযোগ
*  

শ্ৰেণী:হিন্দী চলচ্চিত্ৰ
শ্ৰেণী:১৯৭৭ বৰ্ষৰ চলচ্চিত্ৰ
শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
লুবন আঘা

**লুবনা আঘা** (), জন্ম: ২ মে', ১৯৪৯ চন আৰু মৃত্যু: ৬ মে', ২০১২ চন, তেওঁ আছিল পাকিস্তানী বংশৰ এগৰাকী আমেৰিকান শিল্পী, যিয়ে আমেৰিকাৰ মেছাচুচেটছৰ ব্ৰুকলাইনত বাস কৰিছিল।

তেওঁৰ কৰ্মৰাজি পাকিস্তান আৰু আমেৰিকাৰ লগতে ব্ৰিটেইন, জাপান, জৰ্ডান, ছুইজাৰলেণ্ডৰ বিভিন্ন কলা সংগ্ৰহালয় আৰু গেলেৰীত প্ৰদৰ্শিত হৈছে। তেওঁৰ চিত্ৰসমূহ ব্ৰিটেইনৰ ব্ৰেডফোৰ্ড মিউজিয়ামৰ এছিয়ান কলেকচন, পাকিস্তানৰ *নেচনেল কাউন্সিল অৱ দ্য আৰ্টছ* আৰু জৰ্ডানৰ *জৰ্ডান নেচনেল গেলেৰী অৱ ফাইন আৰ্টছ*ৰ স্থায়ী সংগ্ৰহৰ অংশ। 

কৰাচী স্কুল অৱ আৰ্টছে তেওঁৰ নামত এখন আৰ্ট গেলেৰী উৎসৰ্গা কৰিছিল। ২০১৬ চনৰ মাৰ্চ মাহত তেওঁৰ কৰ্মৰাজি প্ৰদৰ্শন আৰু স্মৃতিচাৰণ বক্তৃতাৰে লুবনা আঘা আৰ্ট গেলেৰী উদ্বোধন কৰা হয়।

মাৰ্চেলা নেছম ছিৰহাণ্ডীৰ শিল্পীজনৰ বিষয়ে লুবনা আঘা: পইণ্টছ অৱ ৰেফাৰেন্স নামৰ এখন কিতাপ ২০০৭ চনত পাকিস্তানৰ দ্য ফাউণ্ডেশ্যন অৱ মিউজিয়াম অৱ মডাৰ্ণ আৰ্টে প্ৰকাশ কৰে।

### মৃত্যু
লুবন আঘাৰ ২০১২ চনৰ ৬ মে’ত মেছাচুচেটছৰ ব্ৰুকলাইনত থকা নিজৰ ঘৰত পিত্তথলীৰ কৰ্কট ৰোগৰ জটিলতাৰ বাবে মৃত্যু হয়। মৃত্যুৰ সময়ত তেওঁৰ বয়স আছিল ৬৩ বছৰ।
## প্ৰদৰ্শনী
লুবন আঘাৰ কেইখনমান উল্লেখযোগ্য প্ৰদৰ্শনী:
*২০১৬ চনৰ উদ্বোধনী প্ৰদৰ্শনী: পাকিস্তানৰ কৰাচীৰ কৰাচী স্কুল অৱ আৰ্টছৰ লুবনা আঘা আৰ্ট গেলেৰী
*২০১৬ "এ পাথ অল মাই অ'ন" - পুৰ্বদৃষ্টিসম্পন্ন প্ৰদৰ্শনী: ভি এম আৰ্ট গেলেৰী, কৰাচী, পাকিস্তান
*২০১২ ৰেফাৰেন্স পইণ্ট: পেইন্টিং ইছলামিক ভিজুৱেল লেগেচিৰ উদ্ধৃতি: গাৰ্ডিনাৰ আৰ্ট গেলেৰী, ষ্টিলৱাটাৰ, অ'কে
*২০০৭ চনত আন্তঃৰাষ্ট্ৰীয় দৃষ্টিভংগী গেলেৰী, ৱাশ্বিংটন ডি.চি
*২০০১ চনত পাকিস্তানৰ কৰাচীৰ চাউকাণ্ডি গেলেৰী
*১৯৯৬ চনত পাকিস্তানৰ কৰাচীৰ চাউকাণ্ডি গেলেৰী
*১৯৯১ হিমোভিটজ ছলমন গেলেৰী, চেক্ৰেমেণ্টো, কেলিফৰ্ণিয়া
*১৯৮৭ চনত পাকিস্তানৰ কৰাচীৰ সিন্ধু গেলেৰী
*১৯৮৫ চনত ড্জুৰভিচ গেলেৰী, চেক্ৰেমেণ্টো, কেলিফৰ্ণিয়া
*১৯৮৩ চনত ৰাৰা এভিছ, চেক্ৰেমেণ্টো, কেলিফৰ্ণিয়া
*১৯৮১ চনত আলটা গেলেৰীজ, চেক্ৰেমেণ্টো, কেলিফৰ্ণিয়া
*১৯৮১ ষ্টুয়াৰ্ট/স্কট গেলেৰী, ফেয়াৰ অকছ, কেলিফৰ্ণিয়া
*১৯৮০ চনত পাকিস্তানৰ কৰাচীৰ সিন্ধু গেলেৰী
*১৯৭৬ সমসাময়িক কলা গেলেৰী, ৰাৱালপিণ্ডি, পাকিস্তান
*১৯৭৫ চনত পাকিস্তান আৰ্ট গেলেৰী, লাহোৰ, পাকিস্তান
*১৯৭৩ চনত পাকিস্তানৰ কৰাচীৰ সিন্ধু গেলেৰী
*১৯৭২ সমসাময়িক কলা গেলেৰী, ৰাৱালপিণ্ডি, পাকিস্তান
*১৯৭১ পাকিস্তানৰ কলা পৰিষদ, কৰাচী, পাকিস্তান
*১৯৬৯ চনত পাকিস্তান আমেৰিকান কালচাৰেল চেণ্টাৰ, কৰাচী, পাকিস্তান

## তথ্য সূত্ৰ

শ্ৰেণী:চিত্ৰশিল্পী
কলকাতা নিউজ (চলচ্চিত্ৰ)

**কলকাতা নিউজ** () ২০০৮ চনৰ ভাৰতীয় মালয়ালম ভাষাৰ ৰোমান্টিক থ্ৰিলাৰ হৰৰ ছবি। ৰচনা আৰু পৰিচালনা ব্লেছিৰ। ছবিখনত অভিনয় কৰিছে দিলীপ, ইন্দ্ৰজিত সুকুমাৰণ, মীৰা জেচমিন আৰু বিমলা ৰমনে। সংগীত দেৱজ্যোতি মিশ্ৰৰ। নাৰী সৰবৰাহৰ বিষয় আৰু কেৰালাৰ এগৰাকী অনাথ ছোৱালী কেনেদৰে ইয়াৰ মাজত আবদ্ধ হৈ পৰে, সেই বিষয়ে ছবিখনত বৰ্ণিত হৈছে। ইয়াত ব্লেছিৰ অন্য শৈলীককৈ ভিন্ন এক শৈলী প্ৰদৰ্শন কৰা হৈছে আৰু দিলীপক তেওঁৰ সাধাৰণ কৌতুকধৰ্মী চৰিত্ৰৰ পৰা আঁতৰাই এক সুকীয়া চৰিত্ৰ প্ৰদান কৰা হৈছে।
## সঁহাৰি
এই ছবিখনক ব্লেছিৰ অন্যতম একচন ছবি হিচাপে গণ্য কৰা হয়। ছবিখনে দৰ্শক আৰু সমালোচকৰ পৰা ইতিবাচক সমালোচনা লাভ কৰিছে, য’ত অভিনয়, কাহিনী আৰু কথন;  লগতে বৰ্তমান দেশত চলি থকা ছবিখনত আলোচিত গুৰুতৰ বিষয়টোক প্ৰশংসা কৰা। অৱশ্যে ছবিখন বক্স অফিচত ব্যৱসায়িকভাৱে বিফল হৈছিল।

## তথ্য সংগ্ৰহ

## বাহ্যিক সংযোগ
* 
* ''Calcutta News'' Review at *[[Sify]]*
শ্ৰেণী:মালায়লম চলচ্চিত্ৰ
শ্ৰেণী:২০০৮ বৰ্ষৰ চলচ্চিত্ৰ
শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ